Et bilde som inneholder tekst

Automatisk generert beskrivelse

**ÅrsBudsjett 2025**

**og**

**ØKONOMIPLAN for 2025 – 2028**

**Innhold**

Kommunedirektørens kommentar 1 – 2

Stats og nasjonalbudsjettet 2025 2 – 3

Inntektssystemet 3 – 10

Økonomiske nøkkeltall og effektivitetsanalyse

med befolkningsutvikling 9 – 14

Budsjettarbeid 2025 med økonomiplan 15 – 24

Investeringsprosjekter 2025 – 2028 med kommentarer 24 – 28

Økonomiplanens forankring i kommuneplanen 28 – 30

Budsjettkommentarer områder 30 – 45

Ansvar 244 – Økonomi og politisk

Ansvar 245 – Personal og øvrig stab

Ansvar 252 – Digitalisering og IKT

Ansvar 253 – Oppvekst

Ansvar 254 – Helse og velferd

Ansvar 256 – Samfunn

**Kommunedirektørens kommentar**

Kommunedirektørens grunnlag til budsjett for 2025 samt økonomiplan fra 2025 til 2028 legges med dette fram til politisk behandling.

De fleste kommunene styrer mot underskudd i år. Dette gjelder også Brønnøy da vi har saldert budsjettet med bruk av disposisjonsfond på over 30 millioner kroner. Driftsnivåene i kommune Norge er i utakt med inntektene, og de fleste kommunene vil ikke kunne opprettholde dagens nivå på tjenestetilbud. Det vil innbyggerne merke.

Brønnøy er en av kommunen som har fått og får mer midler gjennom utbetaling fra havbruksfond, økte utbytter og en økning i frie inntekter i 2025. Dessverre er dette ikke tilstrekkelig til å dekke behovet. Anslått rentekostnad i 2025 er på over 55 millioner kroner, mens det for 3 år siden var rundt 13 millioner.

Kommunestyret og administrasjonen må løfte blikket og se strategisk på situasjonen. Vi må sammen lage økonomiske planer som holder balanse mellom kostnader og inntekter, og slik få en bærekraftig økonomi på sikt. Å fortsette omstilling av driften, og å styre økonomien stramt er nødvendig.

I tillegg til dårlig økonomi, er Brønnøy i samme båt som øvrige norske kommuner som sliter med å få nok og kvalifisert arbeidskraft. Det blir også stadig flere eldre i befolkningen, og færre barn og unge, noe budsjettdokumentet viser tydelig. Dette kommer til å kreve store tilpassinger og omstilling.

Vi er nødt til å se langsiktig på avgjørelser vi tar og vurdere hva som er beste mulige løsning for innbyggerne i hele kommunen, og minne oss på at vi bare er i starten av omstillingen.

Kutt i budsjettene rokker ved ulike mål, verdier og tradisjoner — og ved tjenestene til oss innbyggere. Velferdssamfunnet vi har vært vant med, vil bli endret. Flere kommuner rapporterer om at forventningene i befolkningen ikke står i stil med hva kommunen kan gi, i mangel av både penger og fagfolk. Dette er noe som også gjelder lille Brønnøy.

I forbindelse med budsjett 2024 ble det i vår vedtatt en liste som inneholdt flere vanskelig kutt. Det viser seg at dette var nødvendig, og Brønnøy er i forkant av en omstilling som nærmest alle kommuner må gjennom. Økonomiplanen viser at de tyngste kuttene er gjort, men de må gjennomføres og må få effekt. I tillegg vil det være behov for ytterligere runder med fokus på bærekraftige og gode valg. Dette er ikke enkelt, men helt nødvendig.

Årets regnskap viser klart og tydelig at vi har for høyt driftsnivå i forhold til de inntekter vi har. Dette bekreftes gjennom tall fra telemarksforskning, kommunebarometer og kostratall. Budsjettet for 2025 er ett skritt i riktig retning, og vi er nærmere balanse enn de siste årene.

Men Brønnøy har en befolkningsnedgang blant barn og ungdom, og fallende fødselstall som direkte påvirker inntektsrammen. I tillegg viser fremskrevne befolkningstall at det fremover vil være økte behov innenfor eldreomsorg.

Kommunens største utfordring blir å tilpasse seg demografisk utvikling, og planlegge driften for ny befolkningssammensetning. Vi må fortsette å gjøre klare prioriteringer, og vi må være forberedt på at vi ikke kan innfri alle gode tiltak og initiativ som måtte komme. Dette kommer til å utfordre oss som ledere, både administrativt og politisk. Det er også viktig med god involvering fra arbeidstakerorganisasjonene og vernetjeneste i dette arbeidet.

Administrasjonen vil også i 2025 involvere alle relevante parter, med mål om å fortsette arbeidet med å gjenvinne økonomisk balanse for hele økonomiplanperioden. Dette arbeidet vil til en viss grad bygge på allerede vedtatte punkter, men det vil også være nødvendig med nye. Vikarbruk, overtid, seniortiltak og vikarbyrå vil være sentrale element i det videre arbeidet.

**Stats- og nasjonalbudsjettet 2025**

Regjeringens forslag til statsbudsjett for 2025 ble lagt fram 7. oktober. Regjeringen foreslår samlet en vekst i frie inntekter på 6,8 mrd. kroner for kommunesektoren i 2025. Av disse går 5,2 mrd. kroner til kommunene og 1,7 mrd. kroner til fylkeskommunene.

Økningen i frie inntekter dekker kommunenes økte kostnader som følge av demografiutvikling og pensjon på ca. 2 mrd. kroner og i tillegg gir veksten et økt handlingsrom på ca. 3,1 mrd. kroner. Innenfor handlingsrommet er 1,7 mrd. kroner knyttet til det nye inntektssystemet, 250 mill. kroner til bemanning i barnehager og 150 mill. kroner til psykisk helse.

Den kommunale skattøren for 2025 økes til 12,75 prosent som er 1,8 prosentpoeng høyere enn i 2024. Bakgrunnen for økningen er endringer i det nye inntektssystemet for formueskatten og eierinntekter fra 2025. For at nivået på skatteinntektene skal opprettholdes på ca. 40 prosent av kommunenes samlede inntekter, øker skatteøren for alminnelig inntekt for kommunene i 2025.

Den kommunale deflatoren er beregnet til 4,1 prosent for 2025, med en anslått lønnsvekst på 4,5 prosent og prisvekst på 3,5 prosent.

Veksten i frie inntekter til kommunene fra 2024 til 2025 er 5,8 prosent på landsbasis. Samlet er veksten i frie inntekter på 6,2 prosent for Nordland. Brønnøy sin vekst er anslått til 6,8 %.

Nye beregninger viser at skatteinngangen for kommunesektoren i 2024 ligger an til å bli 2,5 mrd. kroner lavere enn det som ble anslått i revidert nasjonalbudsjett. Samtidig ser kostnadsveksten ut til å bli 0,5 mrd. kroner høyere. Det betyr at den økonomiske situasjonen for kommunene i 2024 er mer krevende enn anslått i det reviderte budsjettet.

**Nytt inntektssystem**

Det nye inntektssystemet som gjelder fra 2025, har endringer som gir en jevnere fordeling av inntekter mellom kommune og skal treffe bedre på kostnadsnivået i den enkelte kommune ved at fordelingsnøklene er oppdaterte etter nye analyser av kostnadsbildet. Overgangsordninger og tapskompensasjon på 1,7 mrd. kroner skal lette overgangen til nytt inntektssystem. Av disse blir 1,5 mrd. kroner fordelt slik at kommuner med de laveste inntektene får mest.

Nordland er av fylkene som kommer best ut av endringene i det nye inntektssystemet. Det er særlig endringene i skatt- og inntektsutjevningen som gir god økning for mange kommuner. Når da økningen i frie inntekter legges til, der skattesvake kommuner blir prioritert, kommer de aller fleste kommunene i Nordland godt ut av endringene som er foreslått.

Departementet har oppdatert beregningene av effektene for den enkelte kommune av endringene. For de fleste kommunene er hovedtendensen den samme som skissert i kommuneproposisjonen. For kommunene med størst endringer, er det særlig tall for skatteinntektene som har endret seg i de oppdaterte anslagene. Nytt inntektssystem slår ikke positivt ut for Brønnøy når man ser på følgende:

* Tap på endringer av kostnadsnøkler - 686 kr per innbygger
* Skatt og inntektsutjevning 621 kr per innbygger
* Totalt - 65 kr per innbygger

Brønnøy taper altså 65 kroner, noe som tilsvarer ca 507 000 kroner på nytt inntektssystem og en av få tapere i Nordland. Hovedårsaken til dette er endring av en kostnadsnøkkel som har gitt et markant tap på det vi tidligere har mottatt til psykisk utviklingshemmede i kommunen. Vi fremstår som om vi har fått mer grunnet endring av inntektssystem fordi vi for 2025 får en tapskompensasjon på 354 kroner per innbygger.

**Tillegg til statsbudsjettet 2025**

Regjeringen la 1. november frem et tillegg til statsbudsjettet for 2025. Regjeringen foreslår her å øke kommunesektorens vekst i frie inntekter med 4,3 mrd. kroner i 2025 utover forslaget i statsbudsjettet. For Brønnøy medfører dette en økning av de frie inntektene på 6,3 millioner.

Den kommunale deflatoren er beregnet til 4,1 prosent for 2025, med en anslått lønnsvekst på 4,5 prosent og prisvekst på 3,5 prosent. Disse vekts med henholdsvis 60 og 40 %. Dette medfører at en kommune som har høyere andel lønn enn 60 % taper hvert år når det tilføres frie inntekter som skal dekke lønns og prisvekst. Brønnøy taper ca 500 000 på denne «feilaktige» vektingen.

#### Skjønnsmidler

Kommunal- og distriktsdepartementet (KDD) fordeler årlig en del av rammetilskuddet til kommunene og fylkeskommunene etter skjønn. Statsforvalteren har ansvaret for den kommunevise fordelingen i Nordland. Fordelingen skjer etter retningslinjer gitt av departementet og Statsforvalteren sin kunnskap om situasjonen i fylket. Formålet med skjønnstilskuddet er å kompensere kommuner for lokale forhold som ikke ivaretas godt nok i inntektssystemet eller gjennom andre tilskuddsordninger, og bidra til fornying og utvikling. I tillegg skal skjønnsmidlene fange opp behov som kan oppstå i løpet av året.

Statsforvalteren skal gjøre en helhetlig vurdering av kommunens økonomi og behov, og tildeling bør ikke skje på grunnlag av forhold i enkeltstående sektorer. Midlene blir fordelt etter søknad fra kommunene hvor behandlingen tar utgangspunkt i KMD sine retningslinjer samt lokale fokusområder.

Prosjektskjønnspotten for 2025 er på 40 millioner, mens potten til driftsrelaterte utfordringer er på 30,8 millioner. Brønnøy kommune fikk etter søknad innvilget 2 millioner til driftsrelaterte utfordringer i 2024. Det er fortsatt områder der vi mener at å kunne ha krav på dette for 2025 og har lagt inn 1 million fra denne potten i 2025 budsjettet.

**Inntektssystemet**

Frie inntekter består av rammetilskudd og skatteinntekter. Det er inntekter som kommunene og fylkeskommunene disponere som de ønsker uten andre føringer fra staten enn gjeldende lover og regelverk. Nivået på de frie inntektene blir bestemt ut ifra pris- og lønnsvekst, vekst i frie inntekter, innlemming av øremerkede tilskudd, satsinger over rammetilskuddet og korreksjon av rammetilskuddet for oppgaveendringer. Når nivået på samlede frie inntekter for 2025 er fastsatt kommer en fram til størrelsen på samlet rammetilskudd ved å trekke anslaget for skatteinntekter fra nivået på samlede frie inntekter.

Det overordnede formålet med inntektssystemet er å utjevne kommunene sine forutsetninger for å gi et likeverdig tjenestetilbud til innbyggerne sine. Ved fordelingen av rammetilskuddet tas det hensyn til strukturelle forskjeller i kommuners og fylkeskommunenes kostnader (utgifts-utjevning) og forskjeller i skatteinntektene (skatte-utjevning).Utgifts-utjevningen er grunngitt med at demografiske, geografiske og sosiale forhold gir strukturelle kostnadsskiller som kommunene og fylkeskommunene i liten grad kan påvirke. For at kommuneenheten skal kunne gi et likeverdig tjenestetilbud til innbyggerne sine, må en ta hensyn til slike strukturelle kostnadsforskjeller når de økonomiske rammene for den enkelte kommune og fylkeskommune blir fastsatt.

Skatteutjamninga omfatter inntekts- og formuesskatt fra personlige skatteytere og naturressursskatt fra kraftforetak. Inntektssystemet inneholder også tilskudd som utelukkede er grunngitt ut fra regionalpolitiske målsettinger. Regionalpolitiske tilskudd til kommunene er *Nord-Norge- og Namdalstilskudd, småkommunetilskudd, distriktstilskudd Sør-Norge* og *storbytilskudd.* Kommuner med særlig høy befolkningsvekst får et eget *veksttilskudd.* I tillegg blir det gitt *skjønnstilskudd* for å kompensere kommuner og fylkeskommuner for spesielle, lokale forhold som ikke blir fanget opp i den faste delen av inntektssystemet.

**Rammetilskuddet**

Beregning av rammetilskuddet er gjort med basis i Grønt hefte – Beregningsteknisk dokumentasjon til St.prp. nr. 1. Kommunene har en egen prognosemodell for budsjettering som er utarbeidet av KS.

**Nord-Norge- og Namdalstilskudd**

Nord-Norge- og Namdalstilskuddet er et særskilt regionalpolitisk virkemiddel. Tilskuddet skal bidra til å gi muligheter til et bedre tjenestetilbud enn kommuner ellers i landet. Tilskuddet skal også bidra til å muliggjøre en god nok kommunal sysselsetting i områder med et konjunkturutsatt næringsliv.

Tilskuddet gis med en sats per innbygger, som differensieres mellom ulike områder. Satsene for 2025 er:

|  |  |
| --- | --- |
| **Kommuner i:** | **Kroner per innbygger** |
| Nordland og Namdalen | 2 096 |

Brønnøy kommune får 16 403 000,- i 2025 og det er en økning sett opp mot 2024 da vi fikk 15 675 000 kroner i Nord-Norge tilskudd.

**Innbyggertilskudd før omfordeling**

Innbyggertilskudd blir først fordelt med et likt beløp per innbygger. Dette beløpet er 31 470 kroner i 2025, for Brønnøy kommune utgjør dette: 31 534 kroner \* 7 845 innbyggere = 246 880 000 kroner. I 2024 var til sammenligning innbyggertallet 7 813.

**Utgiftsutjevning (også omtalt under kostra/effektivitetsanalyser)**

Innbyggerne i landets kommuner etterspør kommunale tjenester i ulik grad. I tillegg er det relativt store forskjeller mellom kommunene i hvor mye det koster å produsere og tilby de samme kommunale tjenestene. Målet med utgiftsutjevningen er å fange opp og korrigere for slike variasjoner. Det foretas en omfordeling i innbyggertilskuddet fra de kommunene som er billigere å drive enn landsgjennomsnittet, til de kommunene som er dyrere å drive enn landsgjennomsnittet. Under er en tabell som viser hvordan utgiftsutjevningen blir beregnet. Summen av alle kriteriene utgjør en indeks for beregnet utgiftsbehov som i neste trinn i beregningen brukes til å beregne kommunens trekk eller tillegg i innbyggertilskuddet.

|  |  |  |  |  |
| --- | --- | --- | --- | --- |
|  | Antall | Utgifts-behovs-indeks |  |  |
| 0 år | 77 | 1,0208 | 28 | 28 100 |
| 1-5 år | 337 | 0,8556 | - 11 734 | - 11 734 149 |
| 6-12 år | 631 | 1,0231 | 2 150 | 2 150 094 |
| 13-15 år | 325 | 1,1317 | 5 488 | 5 487 884 |
| 16-22 år | 674 | 1,0335 | 427 | 427 243 |
| 23-24 år | 142 | 0,7294 | - 913 | - 912 825 |
| 25-66 år | 4193 | 0,9709 | - 2 073 | - 2 072 852 |
| 67-79 år | 1035 | 1,1081 | 4 006 | 4 005 902 |
| 80-89 år | 357 | 1,1606 | 5 715 | 5 714 987 |
| over 90 år | 74 | 1,1467 | 3 258 | 3 258 211 |
| Basistillegg | 1 | 1,9894 | 12 072 | 12 072 204 |
| Sone | 80513 | 2,6405 | 9 501 | 9 500 536 |
| Nabo | 17416 | 1,2476 | 1 434 | 1 434 176 |
| Landbrukskriterium | 0,0028 | 1,9966 | 1 065 | 1 064 717 |
| Innvandrere 6-15 år ekskl Skandinavia | 87 | 1,0566 | 258 | 257 726 |
| Flyktninger uten integreringstilskudd | 91 | 0,3549 | - 5 368 | - 5 368 279 |
| Dødlighet | 57 | 0,9577 | - 1 051 | - 1 051 196 |
| Lavinntekt | 235 | 0,6747 | - 2 762 | - 2 761 538 |
| Personer med lav utdanning | 1678 | 1,0565 | 448 | 448 205 |
| Uføre 18-49 år | 234 | 1,3168 | 1 586 | 1 585 525 |
| Opphopningsindeks ny | 1,29120879 | 0,4032 | - 2 047 | - 2 047 072 |
| Aleneboende 30 - 66 år | 812 | 1,0920 | 1 055 | 1 054 816 |
| PU over 16 år | 52 | 1,7740 | 9 225 | 9 225 470 |
| Aleneboende 67 år og over | 499 | 1,1605 | 4 710 | 4 710 026 |
| Sysselsatte 25-54 år heltid | 1837 | 0,8968 | - 1 479 | - 1 479 098 |
| Pasienter med diagnose innen rus og psykiatri | 593 | 1,3226 | 2 685 | 2 684 910 |
| 1 Kostnadsindeks |  | 1,0670 | 37 684 | 37 683 722 |
| (Tillegg/trekk kr pr innb.) |  |  |  |  |
|  |  |  |  |  |
| 2 Tillegg/trekk (omfordeling) for kommunen i 1000 kr |  |  |  | 37 683 722 |
|  |  |  |  |  |
| 3 Nto.virkn. statl/priv. skoler |  |  |  | 5 392 000 |
| **4 Sum utgiftsutj. mm (2+3)** |  |  |  | **43 669 000** |

Brønnøy kommune får altså kr. 37 683 722 i utgiftsutjevning (ekskludert netto virkning statlig/private skoler) for 2025. Noe som betyr at våre innbyggere og vår geografi er vektet slik at det er 37,6 millioner dyrere enn en ”normalkommune”. I tillegg kommer virkning på statlige/private skoler på 5,4 millioner.

Denne utgiftsutjevningen ligger altså inne i de ca 640 millionene vi får tilført hvert år og varierer i takt med hvor mange vi har i hver kategori i forhold til landet for øvrig. Ingen av disse midlene er øremerket, men det totale beløpet på 640 millioner danner grunnlaget for hele budsjettet og fordeles (etter budsjettprosess) til alle områder hvert år. Nøkkeltallet PU som ovenfor ligger med en tilføring på 9 225 470 ga for 2024 et 19 467 000. Altså ett stort tap for Brønnøy jamfør endring av inntektssystemet.

**Korreksjonsordningen for elever i statlige og private skoler**

Enkelte kommuner har elever i statlige og private grunnskoler. Disse elevene har ikke kommunene utgifter for. Trekkordningen for statlige og private skoler medfører at kommuner med elever i statlige og private skoler trekkes et gitt beløp per elev for de elevene kommunene ikke yter grunnskoletjenester til. Summen av trekk fra kommuner med elever i statlige og private skoler fordeles ut igjen til alle landets kommuner etter kommunenes andel av beregnet utgiftsbehov (kostnadsnøkkelen). Korreksjonsordningen for elever i statlige og private skoler omfordeler midler fra kommuner med mange elever i statlige og private skoler til kommuner med få eller ingen elever i statlige og private skoler.

**Tilskudd med særskilt fordeling**

Noen enkeltsaker fordeles ikke etter inntektssystemets ordinære kriterier, men gis en særskilt fordeling.

Saker med særskilt fordeling for Brønnøy kommune:

|  |  |  |
| --- | --- | --- |
| **Enkeltsaker** | **2025** | **2024** |
| Helsestasjon/ skolehelsetjeneste | 1 600 000 | 1 526 000 |
| Ansvarsreform barnevern, særskilt fordeling | 0 | 285 000 |
| Kompensasjon tap grader basis | 0 | 799 000 |
| Grunnskoletilskudd | 2 254 000 | 2 164 000 |
| Redusert foreldrebetaling barnhage | 1 798 000 | 727 000 |
| Tilbakeført halvpart av nedvekting PU | 5 809 000 |  |
| Realvekst nytt inntektssystem | 2 259 000 |  |
| **Sum tilskudd med særskilt fordeling Brønnøy kommune** | **13 720 000** | **5 501 000** |

**Oppsummert totalt rammetilskudd ekskl. inntektsutjevning:**

**2025 2024**

|  |  |  |
| --- | --- | --- |
| Nord-Norge tilskudd | 16 403 000 | 15 675 000 |
| Innbyggertilskudd | 246 880 000 | 233 075 000 |
| Utgiftsutjevning | 43 669 000 | 46 205 000 |
| INGAR | - 951 000 | -570 000 |
| Tilskudd med særlig fordeling | 13 720 000 | 5 501 000 |
| Nysaldering statsbudsjett | 6 295 000 | 6 093 000 |
| ***Totalt rammetilskudd ekskl. inntektsutjevning*** | **326 016 000** | **307 078 000** |

**Skatteinntekter**

Forslag til kommunale og fylkeskommunale skattører er fremmet i St.prp. nr. 1 Skatte-, avgifts- og tollvedtak.

Skatteinntektene er for **Brønnøy kommune** anslått til 318 982**000 kroner** i 2025. Siden vi ikke kjenner de endelige skatteinntektene for 2025 før i januar 2026, er det gjort et anslag på hvor store skatteinntektene for 2025 vil være. I anslaget er det tatt utgangspunkt i nivået på skatteinntektene i 2023. For den enkelte kommune er skatteanslaget for 2025 deretter framskrevet i tråd med endringer i det samlede skatteanslaget.

Etter hvert som skattetallene foreligger omfordeles skatteinntekter mellom kommunene, for å utjevne forskjeller i skatteinntekter mellom kommunene

**Inntektsutjevning**

Skatteutjevningen jevner delvis ut forskjeller i skatteinntekter mellom kommunene. Skatteutjevningen for kommunene omfatter inntekts- og formuesskatt fra personlige skatteytere og naturressursskatt fra kraftforetak. Kommuner med skatteinntekter under landsgjennomsnittet blir kompenserte deler av differansen mellom egen skatteinngang og landsgjennomsnittet. Kommuner med skatteinngang over landsgjennomsnittet blir trukket for deler av differansen mellom egen skatteinngang og landsgjennomsnittet.

Kommuner med skatteinntekter under 90 pst. av landsgjennomsnittet blir i tillegg kompensert for 35 pst. av differansen mellom egne skatteinntekter og 90 pst. av landsgjennomsnittet.

Finansieringen av tilleggskompensasjonen skjer ved at hver kommune blir trukket med et likt beløp pr. innbygger. **For Brønnøy vil dette si at en lokal skattesvikt på 1 million, medfører at vi får tilført 0,93 millioner av de andre kommunene i Norge.**

**Oppsummering frie inntekter:**

2025 2024

|  |  |  |
| --- | --- | --- |
| Rammetilskudd ekskl. inntektsutjevning | 326 016 000 | 307 078 000 |
| Skatt på inntekt og formue | 318 982 000 | 290 211 000 |
| Netto inntektsutjevning | 3 049 000 | 3 705 000 |
| **Sum** | **648 000 000** | **601 000 000** |

Som tallene viser, øker kommunens frie inntekter med 47 millioner. Dette skal dekke lønns og prisvekst på anslagsvis 12 millioner kroner, helårsvirkning av oppgjøret fra 2024 på ca 7 millioner, demografiendringer og økning i saker med særskilt fordeling. I tillegg kommer økte rentekostnader.

**Økonomiske nøkkeltall**

Fra 2001 ble samtlige kommuner i Norge pålagt å innrapportere regnskaps- og tjenestedata til SSB. Disse KOSTRA-tallene kan gi indikasjoner på hvordan kommunens prioriteringer og status er sammenlignet med andre kommuner. Det er verdt å merke seg at disse dataene ikke gir absolutte svar, men grunnlag for drøftinger basert på sammenligninger med andre kommuner.

**KOSTRA- og effektivitetsanalyse**

Telemarksforskning har utarbeidet en KOSTRA- og effektivitetsanalyse som skal illustrere hvordan kommunens ressursbruk på sentrale tjenesteområder harmonerer med kommunens økonomiske rammebetingelser, dvs. vi tar hensyn til beregnet utgiftsbehov.

|  |  |  |  |  |  |
| --- | --- | --- | --- | --- | --- |
|  | **Netto driftsutgifter 2022** | | | **Mer-/mindreforbruk sammenlignet med** | |
|  | **Brønnøy komm.** | **Landssnitt** | **Brønnøy "normert nivå"** | **Lands-gjennom-snittet** | **"Normert nivå"** |
|  | **kr pr innb** | **kr pr innb** | **kr pr innb** | **Mill. kr** | **Mill. kr** |
| Barnehage | 10 541 | 11 006 | 8 957 | -3,6 | 12,4 |
| Administrasjon | 6 499 | 5804 | 6 067 | 5,4 | 3,4 |
| Landbruk | 322 | 140 | 295 | 1,4 | 0,2 |
| Grunnskole | 22 618 | 17 455 | 19 415 | 40,4 | 25,1 |
| Pleie og omsorg\* | 31 958 | 26 108 | 31 037 | 45,8 | -2,8 |
| Kommunehelse | 7 611 | 4 712 | 5 224 | 22,7 | 18,7 |
| Barnevern | 3 748 | 2 925 | 3 141 | 6,4 | 3,8 |
| Sosialtjeneste | 2 477 | 3 782 | 3 280 | -6,3 | -7,5 |
| **Sum** |  |  |  | 108,3 | **55,4** |

***Tallene er fra 2023, tallene for grunnskole skal etter strukturendringer falle i 2024 og da i hovedsak i 2025. I kolonnen helt til høyre viser beregningene at Brønnøy kommune samlet sett hadde merutgifter på 55,4 MNOK.***

Kostratallene (uten korreksjon for befolknings-sammensetting) viser at Brønnøy kommune, på de sentrale tjenesteområdene som inngår i inntektssystemet, hadde merutgifter i forhold til landsgjennomsnittet på 108,3 mill. kr i 2023. Tabellen korrigerer opprinnelige KOSTRA tall for at det innen gitte tjenesteområder tas høyde for forskjeller i utgiftsbehov mellom kommuner. Den faktiske ressursbruken på ulike tjenesteområder ses i sammenheng normert utgiftsbehov (basert på kommunens verdi på aktuell delkostandsnøkkel innenfor inntektssystemet, forklart tidligere i dokumentet). Det beregnes da et mer-/mindreforbruk målt mot dette normerte utgiftsnivået. Tabellen viser altså at brønnøy kommune brukte 55,4 millioner mer i 2023 enn hva som er hva som kan forklares gjennom kommunens demografi og utgiftsbehov. Hvis vi også justerer for inntektsjustert nivå er merforbruket 33,6 millioner.

**Kostra sammenlignet med gruppe 2**

|  |  |  |  |  |
| --- | --- | --- | --- | --- |
|  | **Brønnøy** | **K-gr. 2** | **Mer-/mindreforbruk 2023** | |
|  | **Kr per innb.** | **Kr per innb.** | **Kr per innb.** | **Mill. kr** |
| Barnehage | 10 541 | 10 151 | 390 | 3,1 |
| Administrasjon | 6 499 | 7 182 | -683 | -5,3 |
| Landbruk | 322 | 362 | -40 | -0,3 |
| Grunnskole | 22 618 | 18 636 | 3 982 | 31,2 |
| Pleie og omsorg\* | 30 681 | 31 957 | -1 276 | -10,0 |
| Kommunehelse | 7 611 | 6 080 | 1 531 | 12,0 |
| Barnevern | 3 748 | 2 871 | 876 | 6,9 |
| Sosialtjeneste | 2 477 | 3 568 | -1 091 | -8,5 |
| **Sum** |  |  | **3 689** | **28,9** |


Sammenlignet med gruppe 2 viser samme tendens. Brønnøy bruker mer midler enn sammenlignbare kommuner innenfor kommunehelse, barnevern og grunnskole.

**Demografisk utvikling**

Figuren under viser tall fra SSB i forhold til befolkningsframskriving. Vi har i dag 7.826 innbyggere (ved måling tidlig 2024) og mulighetsrommet ligger mellom 8 235 og 6 514, men sannsynlig prognose er 7 395 (lyseblå linje) som viser fortsatt nedgang. Kurvene er mer optimistiske enn forrige år, da i hovedsak grunnet økt innvandringstakt.

For planperioden (de neste 4 årene) er det også en negativ befolkningsutvikling, men den er mer alarmerende når man bryter tallene ned i årskull og utviklingen mellom disse.


**Utvikling i ulike alderskull neste fire år:**



Denne tabellen vil kunne si noe om hvor kommunen bør forberedes seg på at det kommer større behov som må løses med mer effektiv drift eller økte rammer.

Innbyggertallsutvikling og alderssammensetning har stor betydning for nivået på de statlige overføringene. Meningen er at rammetilskuddet skal reflektere at de ulike aldersgruppene ikke koster kommunekassen det samme. Yrkesaktive mennesker klarer seg i hovedsak selv, mens de yngste skal ha barnehage og skoleplass. De eldste gir kostnader på helse og omsorgstjenestene. Samtidig er det ikke sikkert at en kommune får reduserte kostnader i tjenestetilbudet på grunn av demografiske endringer. Kommunen vil da oppleve at det blir mindre penger til rådighet.

**Beregnede demografikostnader (befolkningsendringer) frem til 2027:**



Dette viser at det i løpet de 4 neste årene vil være et anslått mindre behov på 18,6 millioner innenfor skole, mens det innenfor eldreomsorg skal øke med 22,7 millioner. Dette betyr at selv etter endringer i skolestruktur må man fortsatt se etter mulige måter å effektivisere driften innenfor grunnskole for å være i takt med mindre overføringer til kommunen.

Tallen i tabellen er spesielt alvorlige når det gjelder tre forhold:

* Den ene er anslaget på mindre kostnader innenfor grunnskole på anslagsvis 18,6 millioner i planperioden.
* Anslagene frem til 2040 medfører et redusert anslått behov på nærmere 43 millioner for denne gruppen.
  + For barn i barnehagealder, mister vi ca 160 000 per barn i overføringer og når de når skolealder er beløpet ca 80 000. Altså noe som medfører alvorlige reduksjoner i inntekten vår og det som er tiltenkt brukt til barnehager og skoler.
* Anslaget på behovet innenfor eldreomsorg som ligger foran oss. 22,7 millioner i neste 4 årsperiode, og anslaget frem til 2040 er på 121 millioner.

**Forsørgerbyrde:**

Forsørgerbyrden viser forholdet mellom antall personer i arbeidsfør alder og antall eldre. Arbeidsfør alder er 20–66 år, mens de eldre aldersgruppene er 67 år og over, og 80 år og over. En reduksjon i forholdstallet mellom de to aldersgruppene betyr at det er færre innbyggere i yrkesaktiv alder per innbygger i den eldre aldersgruppen, altså blir forsørgerbyrden større.

Brønnøy vil i likhet med resten av landet stå ovenfor store utfordringer ved at det blir stadig færre yrkesaktive i forhold til antall eldre.

Arbeidskraftbehovet kan etterhvert bli vanskelig å dekke, spesielt innenfor pleie- og omsorgsyrker. Samtidig blir det relativt sett færre i yrkesaktiv alder til å yte omsorg for hjemmeboende eldre.

Aldersbæreevnen viser forholdet mellom andel av befolkningen i yrkesaktiv alder (16-66 år) og andel av befolkningen over 67 år, og er av vesentlig interesse for finansiering av pensjoner, velferds-tilbud og pleie- og omsorgstjenester. Anslaget i 20 års perspektivet er at kommunen ligger an til en vesentlig reduksjon av antall yrkesaktive i forhold til antall eldre. Per i dag har vi 10,9 i «arbeidsalder» per innbygger over 80 år. Om 16 år er dette beregnet til ca 5,3. Dette blir en betydelig utfordring spesielt i forhold til rekruttering av arbeidskraft til pleie- og omsorgssektoren, men også innenfor øvrige sektorer.

**Budsjettarbeid 2025 med økonomiplan**

Når administrasjonen utarbeider budsjett og økonomiplan legges statsbudsjettet til grunn. I tillegg benyttes det et konsekvensjustert budsjett der vi ser på fremtidig behov for rammer innenfor de ulike sektorer. Budsjett og økonomiplanarbeidet bygger videre på fjorårets vedtatte budsjett.

**Premiss for økonomisk bærekraft**

Den nye kommuneloven sier at “Kommunestyret skal selv vedta finansielle måltall for utviklingen av kommunens økonomi.».

Dette ble i forbindelse med budsjett 2020 vedtatt med følgende måltall:

* **Handlingsregel 1. Netto driftsresultat i prosent av brutto driftsinntekter. Mål 1,75%** 
  + Netto driftsresultat er et begrep som forenklet kan beskrives som hvor mye penger vi har igjen når alle regninger er betalt. Netto driftsresultat kan blant annet brukes til å sette av på fond til framtidige formål, finansiere investeringer og være en reserve for å møte uforutsette utgifter i løpet av året. Brutto driftsinntekter er summen av alle våre ordinære inntekter som skatt, rammetilskudd, eiendomsskatt, egenbetalinger og andre kommunale gebyrer.
  + **Mål:** minimum 1,75 % noe som utgjør ca 17,2 millioner for 2025. For 2025 er dette 9 (etter justering for premieavvik og pensjonsfond) millioner feil vei. Noe som betyr at vi mangler ca 26,2 millioner for å nå dette måltallet.
* **Handlingsregel 2: Netto rentebærende gjeld i prosent av brutto driftsinntekter. Målet er maks 80 % noes om utgjør ca 785 millioner.** 
  + Høy lånegjeld betyr at handlingsrommet for å gjennomføre ordinære driftsoppgaver er redusert. En stadig høyere lånegjeld betyr at en større andel av driftsinntektene går med til å betale renter og avdrag på våre lån. Handlingsrommet vil bli ytterligere redusert i perioder med stigende rentenivå. Generasjonsprinsippet tilsier at investeringer i dag må tilpasses et nivå slik at framtidig nedbetaling ikke blir urimelig belastende på kommende generasjoner.
  + I økonomiplanen ligger det an til et samlet låneopptak øker. Per i dag er rentebærende gjeld på ca 730 millioner og vil øke i planperioden.
* **Handlingsregel 3: Driftsfond i prosent av brutto driftsinntekter. Mål: minimum 5% som i kroner utgjør ca 49 millioner.** 
  + Brønnøy kommune sitt ubunde driftsfond etter budsjettert forbruk/avsetning i 2024 er på ca 80 millioner, men med anslått bruk på 30,9 millioner i 2024. Tidligere inntektsført premieavvik er på ca 103 millioner ved utgangen av 2023.

Kommunestyret vedtok for budsjettåret 2024 og 2025 en liste over kostnadsreduksjoner og inntektsøkninger. Status per i dag for denne er:

1. Utgiftsnivå på følgende områder skal reduseres med 5 250 000: ROP og miljøterapi, PMTO – terapeuter (foreldreopplæring terapeuter), Forebyggende team, nettversterapeut, ungdomslos, Helsestasjon og skolehelsetjeneste, PPT, Kommunepsykolog og spesialpedagogisk team. Reduksjon gjøres ved å ta ned antall stillinger eller gjennom andre kostnadsreduserende eller inntekstøkende tiltak. Delvis gjennomført, utredning familiens hus forsinket, men kutt er i hovedsak gjennomført eller blir gjennomført i løpet av 2025. Spesialpedagogiske tiltak ble gjennomført, men nye behov medfører økt behov. Hvis reduksjon ikke var vurdert, ville økningen vært ytterligere rundt 1 årsverk.

1. Kommunestyret ber kommunedirektør utrede hvordan man kan øke antall senger innenfor eksisterende bygg og kostnadsrammer for å redusere utgifter til utskrivningsklare pasienter. 2 nye plasser i en leilighet er etablert i skules vei og har dempet behovet for «overliggere» noe. Resterende prosess som omhandler mulighetsrom for ekstra senger innenfor eksisterende bygg, er ikke ferdig og har foreløpig ikke noe effekt på budsjettet for 2025.

1. Reduksjon på 4 700 000 knyttet til voksenopplæring og flyktningetjenesten knyttet til færre behov. Dette må sees opp mot ordning med miljøvaktmester med tanke på oppfølging av flykninger som bor i kommunal bolig. Gjennomført og har medført innsparinger i overkant av vedtak.

1. Kutt på 650 000 knyttet til interkommunalt samarbeid innen arkiv Gjennomført.
2. Utrede sammenslåing av Plan, Eiendom og Teknisk avdeling. Målet er å sikre gode tjenester og samtidig ta ned driftsnivået med kr 1 400 000. Sammenslåingen er delvis gjennomført, men det organisatoriske er ikke endelig på plass. Innsparing på 800 000 er gjennomført, øvrige 600 000 er stipulert innspart høsten 2025 men vil avhenge av at strukturen blir satt og stillingene besatt.
3. Kutt på 1 150 000 knyttet til stillinger innen næring og kultur. Kommunedirektøren skal utrede flere alternative måter å organisere næringsarbeidet på. Det kan være nullalternativet (slik som i dag) regionalt mellom kommunene på Sør-Helgeland, eller i samarbeid med privat næringsliv. Arbeidet kan finansieres gjennom bruk av næringsfond. Stilling som kultur og næringskonsulent opprettes inntil utredning og ny organisering er på plass. Innsparingene er gjennomført i sin helhet, utredningen er forsinket. Prosessen er ikke satt i verk, men vil bli gjennomført i løpet av våren 2025.
4. Det er stort behov for fagarbeiderkompetanse i årene som kommer, særlig innenfor helse og omsorgssektoren. Kommunen bør prioritere å ta inn lærlinger der vi har størst behov og dermed best anledning til å tilby arbeid etter endt lærlingeløp. Kommunestyret ber kommunedirektøren prioritere rekruttering av læringer slik at vi til enhver tid har 15 læringer i kommunen. Ved en eventuell mulighet for flere læringer må det vurderes å øke bevilling til dette. Per dags dato 13 i lærlingeløpet, alle som ønsket lærlingeplass innenfor barnehage og pleie/omsorg fikk plass i høsten opptak.
5. **Følgende kutt i utgifter/økte inntekter på kr 6 900 000,- vedtas:** 
   * Kjøkken sykehjem 500 000 OK
   * Endringer frivillighetskoordinator 350 000 i rute
   * Miljøtjenesten 500 000 Delvis gjennomført, fortsatt delvis innleie, men redusert.
   * Tautra 1 000 000 Ok
   * Avlastningsbolig 700 000 Ok, sårbart ved økt behov
   * Nav ikke årsverk, sosialhjelpsutbetalinger 500 000 foreløpig ok, ses opp mot 1 ledig vakant årsverk, samt samorganisering med flyktningetjenesten.
   * g) Bibliotek Velfjorden 350 000 Ikke gjennomført, men skal gjennomføres fra 2025.
   * h) Hovedbibliotek Brønnøysund 400 000 Gjennomført
   * i) Klokkargården færre barn enn budsjettert 500 000 ok
   * j) Newtonrom 650 000 ok
   * k) Tiltaksteam barnevern 750 000 OK
   * l) Servicetorg/kommunikasjon 700 000 Ok
6. Følgende kutt/økte inntekter til kr 2 090 000 skal utredes eller iverksettes:

* Lisenser Se kommentar
* Forvaltningskostnader som forsikring mm Ok
* Diverse medlemskap Se kommentar
* Støtte lag og foreninger, samt reduksjon kultur Se kommentar
* Print kostnader I rute og har fått effekt i 2025
  + Lisenser, diverse medlemskap og støtte lag og foreninger er forsinket. Det vil bli egen orienteringssak når gjennomgangen er gjennomført.

1. Innføring av kontroll og gebyr på parkering i Brønnøysund utredes og saken legges frem for kommunestyret for beslutning. Utreding er i gang. Minihøring er gjennomført, men det ligger ikke sak klar til beslutning. Håpet er at denne skal være klar i løpet av første tertial.
2. Kommunestyret forutsetter at kommunedirektøren fortløpende sikrer reduksjon i stillinger/kostnader som følge av endrede behov, f eks ved mottak av færre flyktninger, færre brukere av tjeneste, mulighet for rimeligere tjenestekjøp, mv. Ivaretatt
3. Krisesenter Kontrakt signeres med Verdal.
4. Kutt på 400 000 knyttet til interkommunale samarbeid innen innkjøpsfunksjoner utredes. Forsinket, men signaler om lokal løsning er mottatt og vil være et av alternativene.
5. **Listen under «prioriterte utredninger» gjennomføres i henhold til anslått tidsplan**

* Felles arkiv Helgeland. Vil ikke gi økonomisk effekt da det allerede er redusert med ett årsverk jamfør kuttlisten. Vil kunne redusere sårbarheten og styrke kompetansen for hele Helgeland. Prosjektet er igangsatt og driftes av digitale Helgeland på vegne av alle kommuner på Helgeland. Ytterligere skjønnsmidler er mottatt, og det jobbes mot et felles arkiv. Hvordan dette skal gjennomføres og hvilken samarbeidsform er ikke avklart og må drøftes.
* Økonomisamarbeid på Sør-Helgeland. Er i startfasen. Det er gjennomført felles møte med ansatte og tillitsvalgte i alle 5 kommuner.
  + Gjennomført flere møter, også med tanke på felles økonomisystem. Fortsatt en vei å gå med tanke på valg av samarbeidsløsning. Ingen utvikling siden september.

* Rullering arealplan med fokus på havbruk. Hver lokasjon gir midler direkte i kommunekassen.
  + Endelig rullert arealplan legges frem til politisk behandling i desember 2025. Dette med forbehold om at rulleringen begrenses til å omhandle havbruk. Avventer nå innspill fra ulike aktører.

* Slå sammen NAV og flyktningetjenesten. Mer bruk av statlige virkemidler i intro. Lettere å få til når NAV og integrering er i samme kontor. Sikrer god forankring på godt integreringsarbeid
  + Må prioriteres i løpet av vår/sommer. Ikke startet opp og vil bli forsinket.
* Dobbeltrom på sykehjem. Stadig større behov og det må gjøres grep på kort sikt før det eventuelt blir prosjektert nye plasser. Må ses i sammenheng med økningen av omsorgsboliger. Brønnøy har 100 % enerom i dag, flere kommuner har i dag dobbeltrom. Vil kunne øke antall plasser for mindre kostnad enn ved nybygg
  + Er ikke drøftet med tillitsvalgte. Må drøftes før eventuell igangsettelse Må ses opp mot vedtak punkt 2.

* Innkjøpssamarbeid med Vefsn. Ressurser til innkjøp reduseres innenfor teknisk og eiendom, og tjenesten kjøpes av Vefsn. Ses i sammenheng med innsparing av innkjøpsressurs.
  + Avklares i løpet av 2024. Det har vært gjennomført et første møte med Vefsn, for å få informasjon om hva de kan tilby. Må ses opp mot punkt 13 ovenfor og har ikke blitt prioritert i høst. Innspill på lokal variant skal ivaretas.
* Se på beredskapen i kommunen. Hvilken risiko er vi eventuelt villige til å ta?
  + Må ses på i løpet av vår/sommer 2024 Forsinket, ikke gjort noe foreløpig.
* Samle bygningsmasse som tilbyr tjenester. Farmen litt av dette flyttes,.., jektskipperveien 4 stk ryker, Tauterhaugen 6 stk?, Biskop Rosinsgt osv. Krevende drift i dag, utfordringer med å skaffe kompetanse og tilstrekkelig antall hender. Avventer Hestvadet 2 og tilsvar fra husbanken. Foreldregruppen har boende hjemme, må få tilbud
  + Usikker tidsplan da «Hestvadet 2» skal prioriteres. «Hestvadet 2» har fullt fokus og prioriteres. Det er en privat aktør som kan være med å bidra med tomt og planer for ny bygningsmasse. Dette vil bli informert om i februar.
* Legekontor, legevakt og innleie av vikarbyrå. Enorme kostnader til vikarbyrå de siste 2 årene. Legevakt og støttepersonell skal evalueres jamfør avtale.
  + Avklaring, jamfør avtale med Sømna, må være klar til budsjettet skal legges frem for 2025. I rute med tanke på avtale, ikke løsning på kostnader.

* Kjøkken sykehjem, se på alternativer til egenprodusert mat, samt se på matombringing/produksjon til hjemmeboende. Ikke prioritert
* Utbytte HK, større potensiale enn hva som har vært utbetalt de siste årene. Fra administrasjonen i eierkommunen utarbeides det forslag til ny eierstrategis som også vil si noe om utbyttepolitikk. Rana, Brønnøy, Alstahaug og Vefsn bidrar i forslaget.
* Støttekontaktordning. Innføre makstall? Gi støttekontakt i grupper?
  + Støttekontaktordningen er noe vi har meget høye tall på sammenlignet med andre kommuner. Hvorfor og hva vi oppnår, og eventuelt hvordan dette kan gjøres annerledes må utredes. Foreløpig ikke prioritert

Skolestruktur – Gjennomført i henhold til vedtak. Innsparingene omtales under budsjettkommentar fra oppvekst.

Alle kuttene og konsekvensene dette har for rammene for de ulike områdene er detaljert i vedlagte regneark. Det som ikke er gjennomført eller forsinket er ikke lagt inn med full innsparing. Noe er også delvis tilbakeført, men i all hovedsak er innsparingene gjennomført og har bidratt til å redusere rammene til de ulike områdene.

Det er ikke nye kuttforslag i budsjettet for 2025, og det er dermed nødvendig med bruk av disposisjonsfond. Dette var også planlagt i forrige vedtatte økonomiplan. Ikke alle kuttene er gjennomført eller lar seg gjennomføre fullt ut jamfør vedtak. Arbeidet med å implementere kuttene i driften fortsetter i 2025.

Det vil i tillegg bli nødvendig med ytterligere kutt for å unngå å bruke av disposisjonsfondet i planperioden. Nye runder med fokus på inntektspotensialet, reduksjon av dagens nivå og strukturer vil bli gjennomført frem til kommunestyret i juni 2025. Dette vil da være en påbegynt budsjettprosess for 2026. Denne jobben skal skje i samarbeid med alle ledernivå og tillitsvalgtapparatet, samt bruk av kostratall, demografiutvikling og sammenligninger med andre kommuner.

**Lønnsvekst og prisvekst**

I statsbudsjettet er det beregnet en deflator (lønns og prisvekst) på 4,1 %. Dette er tatt høyde for i budsjettet, men da som tidligere nevnt er dette noe Brønnøy og kommuner for øvrig taper på.

**Eiendomsskatt**

Eiendomsskatt er budsjettert med ca. kr. 36 millioner i 2024 noe som betyr 4 promille for private boliger/hytter, og 7 promille for næring. For budsjettåret 2024 ble det vedtatt å fjerne bunnfradraget på 100 000 kroner, noe som medfører økt inntekt på 1,9 millioner. I samme vedtak ble det bestemt at bunnfradraget skulle innføres fra 2025, dette er med den økonomiske situasjonen vi står ovenfor ikke realistisk uten at det medfører flere uønskede kutt. Administrasjonen sitt budsjettforslag viderefører dermed bunnfradraget.

**Renter**

Det er budsjettert med ca 55 millioner i renteutgifter for 2025. For 2022 var dette tallet 13,5 millioner! Det er her lagt til grunn 5,8% rente på flytende lån i 2025 og 4,8% i restem av planperioden. Det er videre budsjettert med 19,8 millioner i renteinntekter basert på erfaringstall. Dette inkluderer renter fra startlån.

**Utbytte**

Ordinært utbytte fra Helgelandskraft A/S er budsjettert med kr. 9 millioner. Dette er et anslag basert på opplysninger fra HK. Alle 9 millionene benyttes i driften. Helgelandskraft A/S betaler også rente og avdrag på et ansvarlig lån. Beløpet økes i planperioden jamfør prognoser fra HK. Brønnøy kommunes andel er for 2025 på ca. 2,1 million kr. Disse inntektene må i sin helhet legges inn i investeringsbudsjettet, men vil fases ut ihht vedtak angående innfrielse av ansvarlig lån.

**Havbruksfond**

Brønnøy vil motta midler fra havbruksfondet i 2025. Det er foreslått bruk av 12,6 millioner av disse midlene. Hvis vi mottar mer enn 12,6 millioner vil disse bli tilført disposisjonsfondet og i motsatt fall må vi belaste disposisjonsfondet.

**Avdrag på lån**

Avdrag er budsjettert med kr. 32 millioner noe som er tilnærmet likt beregnet minste tillatte avdrag i henhold til ny kommunelov.

**Pensjon**

Kommunen burde hatt fond stående som tilsvarte det amotiserte premieavviket (tidligere betalte, men ikke regnskapsførte pensjoner). Situasjonen er nå den at kommunen har et økende negativt premieavvik i balansen, uten noe fond som motpost. Dette får likviditetsmessige konsekvenser. Kommunen vil også få økte pensjonskostnader i årene framover, noe en bør tilstrebe og bygge opp fond for å dekke. Amortisert premieavvik (betalt, men ikke regnskapsført) utgjorde pr. utgangen av 2023 ca. kr. 102 millioner kroner. Dette belastes regnskapet med ca 23,7 millioner i året. Det betyr at vi for 2025 belaster regnskapet med 2025 pensjon + 23,7 millioner av gammel pensjon.

**Balanse i økonomien**

Kommunen vil i 2025 gå mot et merforbruk. For budsjettåret 2025 greier vi ikke å sette av noen buffer, og det med ustrakt bruk av havbruksfondsmidler og utbytte. Vi bruker i tillegg 10 millioner av disposisjonsfondet i 2025.

**Endring i rammer fra 2024 – 2025 i tillegg til lønnsoppgjør:**

Oppvekst med en økning på 10 millioner som består av:

* Ikke gjennomførte kutt jamfør gjennomgang ovenfor 1,6 millioner
* Styrking grunnet nye behov spesialpedagogiske tiltak 1 million
* Tidligere vedtatte reduksjoner/feilbudsjetteringer 1,4 millioner
* Redusert maksimal foreldrebetaling i barnehagene 6 millioner
  + Den maksimale foreldrebetalingen i barnehagene reduseres fra 3 000 til 1 500 kroner per måned med virkning fra 1.august 2024. Beløpet inkluderer også til private barnehagene

Oppvekst har de i løpet av budsjettårene 2023-2025 fått reduksjon av rammen på ca 18 millioner, deriblant knyttet til skolestruktur. Øvrige vedtatte kutt er også i stor grad knyttet til oppvekst. Kutt i slik størrelsesorden er utfordrende, men i tråd med reduserte overføringer gjennom frie inntekter om nevnt tidligere. Bare i planperioden vil overføringene til skolesektoren reduseres med ytterligere 18,6 millioner.

Helse og velferd med en økning på 6,8 millioner som består av:

* Demografiendringer i henhold til økte overføringer 5,7 millioner
* Diverse nye tiltak 1,1 millioner
  + Digitalt tilsyn demensavdeling og hjemmetjenesten
  + Brukerbetaling HIAS
  + Økt ramme ferieavvikling
  + Nøkkelbokser
  + Avvikling av helserespons (innsparing)

Utfordringen fremover blir å unngå å øke innenfor helse og velferd. Overføringene til denne sektoren øker i planperioden, men det er ikke en totaløkonomi som tilsier at all økning kan gå øremerket til sektoren.

Digitalisering og IKT med en økning på 1,4 millioner

* Ressurs tilført fra oppvekst (ingen økning totalt for BK) 0,8 millioner
* Økning lisenser elements 0,15 millioner
* Nytt budsjett/økonomistyring/planverktøy 0,5 millioner

Digitalisering og IKT har gjennomført kutt som ikke er vedtatt gjennom kuttlisten.

* Driftsplattform, avtaler og lisenser - 3,9 millioner

**Digitalisering og IKT har gjort store kutt innenfor sektoren som har kommet i tillegg til vedtatte kuttliste.**

Samfunn med en økning på 2,6 millioner:

* Boligtilskudd husbanken 0,7 millioner
* Strøm 1 million
* Gratis husleie frivillighetssentralen 0,1 millioner
* Vinterdrift, brøyting, veier og gater 0,51 millioner
* Kurs Vega 0,27 millioner

Personal og stab med økning på 0,2 millioner:

* Lisens til kommunevert 0,2 millioner

Økonomi og politisk med økning på 0,5 millioner

* Valgår 0,3 millioner
* Reiselivsprosjekt 0,1 millioner
* Reisevirksomhet 0,1 millioner

***Det gjøres oppmerksom på at alle områder har pålagte kutt gjennom vedtatte kuttliste. Styrkingen gjennomføres der det er økt behov og endrede forutsetninger. De store kuttene som er vedtatt er krevende og det er viktig å bruke riktig med tid for å få disse gjennomført på en lovlig og fornuftig måte.***

* Inntektsvekst på 1,9 millioner knyttet til eiendomsskatt er beholdt. Fjerning av bunnfradraget på 100 000 opprettholdes, noe som altså medfører 1,9 millioner i inntektsøkning for kommunen. Kostnaden per husstand blir 400 kroner.

* Lønnsoppgjøret fra 2024 er tilført områdene i sin helhet.

Den økonomiske situasjonen er så alvorlig at vi er avhengig av at alle tenker økonomi fremfor fag (så lenge det er innenfor lovverket). Loven er ofte ikke eksakt på hva som er riktig nivå og det må tas avgjørelser som gjør at nivået blir justert slik at dette blir tilpasset hva vi har av midler. Vi må tørre å diskutere hva som er godt nivå for Brønnøy. Mange grep er gjennomført, men det må fortsatt tas tøffe og riktige valg. Det er viktig å huske på at administrasjon, tillitsvalgte og politikere er ett lag. De tunge avgjørelsene må gjøres i fellesskap og kommunedirektøren er ikke fienden.

Informasjonen gitt i dette dokumentet fører til følgende økonomiplan:

|  |  |  |  |  |
| --- | --- | --- | --- | --- |
| **Økonomiplan 2025 - 2028** |  |  |  |  |
| *(Tall i 1000 kr)* | **2025** | **2026** | **2027** | **2028** |
| Frie inntekter | -647 843 | -647 843 | -647 843 | -647 843 |
| Skjønnsmidler | -1 000 | -1 000 | -1 000 | -1 000 |
| Økning i eiendomsskatt 100 000 bunnfradrag | 0 | 0 | 0 | 0 |
| Eiendomsskatt 4 promille | -37 920 | -37 920 | -37 920 | -37 920 |
| Konsesjonsavgift | -249 | -249 | -249 | -249 |
| Konsesjonskraft salg | -650 | -650 | -650 | -650 |
| Vertskommunetilskudd | -9 812 | -9 812 | -9 812 | -9 812 |
| Integreringstilskudd | -48 205 | -48 205 | -48 205 | -48 205 |
| Bruk av oppdrettsinntekter | -12 640 | -19 600 | -12 640 | -19 600 |
| Andre statlige overf, Toppfinansieringordn | -8 100 | -8 100 | -8 100 | -8 100 |
| **SUM FRIE INNTEKTER** | **-766 419** | **-773 379** | **-766 419** | **-773 379** |
| Renteinntekter | -19 843 | -14 000 | -14 000 | -14 000 |
| Rentestøtte husbanken | -3 955 | -3 300 | -3 300 | -3 300 |
| Renteutgifter eksisterende lån | 55 121 | 46 475 | 46 475 | 51 320 |
| **Netto renteutgifter/-inntekter** | **31 323** | **29 175** | **29 175** | **34 020** |
| Avdragsutgifter eksisterende lån | 33 162 | 34 880 | 36 108 | 36 599 |
| **Netto avdragsutgifter** | **33 162** | **34 880** | **36 108** | **36 599** |
| **Netto rente og avdragsutgifter** | **64 485** | **64 055** | **65 283** | **70 619** |
| Utbytte + avkastning TTS | -9 000 | -11 000 | -12 000 | -12 000 |
| Husleie og renter/avdrag ekstern aktør | -6 728 | -6 728 | -6 728 | -6 728 |
| Avskrivninger | -9 473 | -9 473 | -9 473 | -9 473 |
| **TIL FORDELING** | **-727 135** | **-736 525** | **-729 337** | **-730 961** |
| ***Til ansvarsområdene:*** |  |  |  |  |
| Ansvar 253 Oppvekst | 296 070 | 296 070 | 293 182 | 293 182 |
| Ansvar 254 Helse, velferd og hjemmebaserte tjenester | 286 505 | 286 560 | 286 760 | 286 760 |
| Ansvar 256 Samfunn | 64 484 | 64 109 | 61 609 | 61 609 |
| Økonomi/stab | 21 493 | 21 393 | 21 393 | 21 393 |
| Kirke | 5 050 | 5 050 | 5 050 | 5 074 |
| IKT | 25 655 | 25 344 | 25 344 | 25 344 |
| Personal | 12 097 | 12 097 | 12 097 | 12 097 |
| Næring | 1 368 | 1 368 | 1 368 | 1 368 |
| **Sum fordelt til driftsrammer** | **712 723** | **711 991** | **706 803** | **706 827** |
| Deler av tidligere inntektsført premieavvik | 3 568 | 3 568 | 3 568 | 3 568 |
| Avsetning fond næring konsesjonsavgift | 249 | 249 | 249 | 249 |
| Helsefelleskapet | -100 | -100 | -100 | -100 |
| Bruk av bundne fond etter opprydding |  |  | -2 000 | -400 |
| Bruk av disposisjonsfond | -10 122 | 0 | 0 | 0 |
| Anslått lønnsvekst, prisvekst | 20 817 | 20 817 | 20 817 | 20 817 |
| **Balanse** | **0** | **0** | **0** | **0** |

Som tallene viser er det behov for innsparinger eller inntektsøkninger i tillegg til de som allerede ligger inne i 2025. Det ligger inne punkter som skal jobbes med i 2025 i kuttlisten, men disse vil ikke nødvendigvis gi innsparinger. Kuttene som ligger inne under hvert område er ett utgangspunkt for videre arbeid.

Oppsummert forutsetninger i økonomiplanen:

* All prisstigning og lønnsvekst i planperioden dekkes fra sentrale inntekter. Dermed økes ikke frie inntekter, men heller ikke driftsutgiftene.
* Renten er satt til 5,85 % i 2025, men går kraftig ned fra 2026, stipulert rente i 2026 – 2028 er på ca 4,8%
* Eiendomsskatten er på 4 promille i 2025 og resterende planperiode.
* Havbruksfondet og utbytte fra HK benyttes i hele planperioden. Budsjettert utbytte økes i planperioden.
* Det er lagt inn en reduksjon innenfor oppvekst i 2027 og 2028 på i underkant 3 millioner. Dette er grunnet demografiendringer og er i realiteten en ubalanse.

**Usikkerhet**

Økonomiplanen inneholder flere punkter som det er knyttet stor usikkerhet rundt.

* Lønnsoppgjøret og pensjon, hvor dyrt blir dette i 2025 og har vi satt av tilstrekkelig.
* Frie inntekter og da ikke minst skattenivået.
* Rentenivå i planperioden.
* Greier vi å omstille raskt nok i forhold til demografiske endringer, både når det gjelder nedgang innenfor skole og kraftig økning innenfor eldreomsorg.
  + Har kommunen kapasitet til dette med dagens bygningsmasse etter at Hestvadet 2 er gjennomført? Vil de anslåtte merkostnadene knyttet til demografiendringer bli finansiert av staten? Hvor mye av dette kan dekkes gjennom økt IKT satsning og fornying?

Budsjettet er altså ikke i balanse siden vi må bruke disposisjonsfond i 2025. I vedtatte måltall skal vi ha et netto driftsresultat på ca. 16 millioner uten bruk av premieavvik. I økonomiplanen er ikke dette realistisk. Det vil være utfordrende nok å få balanse uten å benytte disposisjonsfond.

**Investeringer med kommentarer**

|  |  |  |  |  |  |
| --- | --- | --- | --- | --- | --- |
| - | - | 2025 | 2026 | 2027 | 2028 |
| **Videreførte tiltak fra siste økonomiplan** |  |  |  |  |  |
| 1. ***Erverv og/eller utbygging av boenheter til kommunale formål*** |  | ***10 000 000*** | ***10 000 000*** | ***10 000 000*** | ***0*** |
| 1. ***Kirke vedlikehold*** |  | ***2 500 000*** | ***2 500 000*** | ***2 500 000*** | ***2 500 000*** |
| 1. ***Utskiftning av lysrør/kompaktlysrør iht RoHS-direktiv*** |  | ***1 600 000*** | ***0*** | ***0*** | ***0*** |
| 1. ***Utskiftning av utrangerte gamle biler Eiendom*** |  | ***1 000 000*** | ***0*** | ***0*** | ***0*** |
| 1. ***221 - Fornying kjøretøy/maskiner – avløp*** |  | ***0*** | ***700 000*** | ***0*** | ***0*** |
| 1. ***221 - Fornying kjøretøy/maskiner*** |  | ***700 000*** | ***0*** | ***700 000*** | ***0*** |
| 1. ***221 - Høydebasseng Brønnøysund*** |  | ***10 000 000*** | ***10 000 000*** | ***5 000 000*** | ***0*** |
| 1. ***221 - Opprusting av veier fastdekke*** |  | ***1 000 000*** | ***1 000 000*** | ***1 000 000*** | ***0*** |
| 1. ***221 - Opprusting gatelys*** |  | ***400 000*** | ***400 000*** | ***400 000*** | ***0*** |
| 1. ***221 - Renovering avløpsanlegg*** |  | ***2 500 000*** | ***2 500 000*** | ***2 500 000*** | ***0*** |
| 1. ***221 - Renovering pumpestasjoner – avløp*** |  | ***500 000*** | ***500 000*** | ***500 000*** | ***0*** |
| 1. ***221 - Renovering vannanlegg*** |  | ***12 000 000*** | ***12 000 000*** | ***6 000 000*** | ***0*** |
| 1. ***252 - Innkjøp bærbare PCer*** |  | ***1 000 000*** | ***0*** | ***0*** | ***0*** |
| 1. ***9993 Renovering basseng garderober Samfunnshuset*** |  | ***2 500 000*** | ***0*** | ***0*** | ***0*** |
| 1. ***999-9993 Kjøp av leasingbiler*** |  | ***600 000*** | ***0*** | ***0*** | ***0*** |
| 1. ***999-9993 Omsorgsplan div bygningsendringer*** |  | ***30 000 000*** | ***25 000 000*** | ***30 000 000*** | ***0*** |
| |  |  |  |  |  |  | | --- | --- | --- | --- | --- | --- | | **Nye tiltak** |  |  |  |  |  | | | | | | |
| 1. ***252-5202-12011 AV-utstyr utkjøp*** |  | ***625 000*** | ***0*** | ***0*** | ***0*** |
| 1. ***252-5202-12011 iPad utkjøp leasing*** |  | ***568 000*** | ***0*** | ***0*** | ***0*** |
| 1. ***252-5202-12011 Klienterstatning Win10 EOL*** |  | ***1 600 000*** | ***200 000*** | ***0*** | ***0*** |
| 1. ***252-5202-12011 Multifunksjonsmaskin*** |  | ***1 070 000*** | ***0*** | ***0*** | ***0*** |
| 1. ***252-5202-12011 Nettverksutstyr*** |  | ***300 000*** | ***1 000 000*** | ***0*** | ***0*** |
| 1. ***Flytting av barnehagen*** |  | ***1 500 000*** | ***0*** | ***0*** | ***0*** |
|  |  |  |  |  |  |
| **Pleie, omsorg, helse** |  |  |  |  |  |
| 1. ***254 - 5410 - Senger 2025*** |  | ***240 000*** | ***240 000*** | ***0*** | ***0*** |
| 1. ***254 - 5410 Takheiser sykehjem*** |  | ***100 000*** | ***100 000*** | ***0*** | ***0*** |
| 1. ***254 - 5420 - Legevaktsbil*** |  | ***300 000*** | ***0*** | ***0*** | ***0*** |
| 1. ***254 -5450 Garasje/carport hjemmetjenestens biler 2024*** |  | ***0*** | ***3 500 000*** | ***0*** | ***0*** |
| 1. ***254-5410-medisinvogn*** |  | ***150 000*** | ***0*** | ***0*** | ***0*** |
| 1. ***254-5423 Utstyr til treningssal*** |  | ***100 000*** | ***0*** | ***0*** | ***0*** |
| **Samfunn** |  |  |  |  |  |
| 1. ***221- 335- Kantklipper og flis kutter*** |  | ***300 000*** | ***0*** | ***0*** | ***0*** |
| 1. ***221-2145- Deler av havnegata*** |  | ***600 000*** | ***0*** | ***0*** | ***0*** |
| 1. ***221-2145- Sylternveien*** |  | ***1 000 000*** | ***0*** | ***0*** | ***0*** |
| 1. ***221-2131-NY tankbil*** |  | ***50 000*** | ***4 900 000*** | ***0*** | ***0*** |
| 1. ***221-2144-Hovedplan vei*** |  | ***0*** | ***0*** | ***900 000*** | ***0*** |
| 1. ***221-2145-Autovern Engadalen*** |  | ***0*** | ***1 000 000*** | ***0*** | ***0*** |
| 1. ***221-335-Utskiftning kjøretøy og maskiner*** |  | ***0*** | ***700 000*** | ***0*** | ***700 000*** |
| 1. ***9993 Adgangskontroll A- og B- bygg Brønnøy sykehjem*** |  | ***500 000*** | ***0*** | ***0*** | ***0*** |
| 1. ***9993 Egenandel Enøk-tiltak omsorgsbolig*** |  | ***600 000*** | ***0*** | ***0*** | ***0*** |
| 1. ***9993 Enøk kommunale boliger 2025*** |  | ***2 153 000*** | ***0*** | ***0*** | ***0*** |
| 1. ***9993 Fjerning/sanering oljetanker*** |  | ***200 000*** | ***0*** | ***0*** | ***0*** |
| 1. ***9993 Heis Nordhus skole*** |  | ***600 000*** | ***0*** | ***0*** | ***0*** |
| 1. ***9993 Kulturhistoriske bygg*** |  | ***0*** | ***750 000*** | ***0*** | ***750 000*** |
| 1. ***9993 Ny brannsentral Brønnøyhallen og rådhuset*** |  | ***500 000*** | ***0*** | ***0*** | ***0*** |
| 1. ***9993 Ny oppvarming Hilstad skole*** |  | ***0*** | ***800 000*** | ***0*** | ***0*** |
| 1. ***9993 Nytt ventilasjonsanlegg Klokkargården barnehage*** |  | ***700 000*** | ***0*** | ***0*** | ***0*** |
| 1. ***9993 Solskjerming Samfunnshuset*** |  | ***250 000*** | ***0*** | ***0*** | ***0*** |
| 1. ***9993 Taktekking Salhus skole*** |  | ***700 000*** | ***0*** | ***0*** | ***0*** |
| 1. ***9993 Utskifting dect/pir/klokker Brønnøy sykehjem*** |  | ***200 000*** | ***0*** | ***0*** | ***0*** |
| 1. ***9993 Utskifting diverse sikringsskap*** |  | ***200 000*** | ***0*** | ***0*** | ***0*** |
| 1. ***9993 Utskifting døråpnere Brønnøy sykehjem*** |  | ***300 000*** | ***0*** | ***0*** | ***0*** |
| 1. ***9993 Utskifting kloakk rørledning Salhus skole*** |  | ***400 000*** | ***0*** | ***0*** | ***0*** |
| 1. ***9993 Utskifting lift Eiendom*** |  | ***900 000*** | ***0*** | ***0*** | ***0*** |
| 1. ***9993 Utskifting lysarmaturer til LED*** |  | ***2 500 000*** | ***0*** | ***0*** | ***0*** |
| 1. ***9993 Utskifting porter Brønnøy brannstasjon*** |  | ***400 000*** | ***0*** | ***0*** | ***0*** |
| 1. 252-5201 Utkjøp leasingbil IKT |  | 210 000 | 0 | 0 | 0 |
| - | | | | | |

1. Investering iht. tiltak 4 i vedtatt Boligsosialhandlingsplan
2. Kirke, behov fra fellesrådet
3. Pga av miljødirektiv må alle ordinære lyskilder med lysrør/kompaktlysrør skiftes ut. Lyskildene produseres ikke lengre pga forbud iht. RoHS-direktiv. Gjelder alle kommunale formålsbygg.
4. Eiendom har behov for utskiftning av 4 biler for Byggdrift og Renhold, da disse nå vil generere store utgifter ved omfattende reparasjoner. Bilene er helt nødvendig for å kunne opprettholde virksomheten rundt om i de kommunale bygg som tjenestene har ansvar for.
5. Vann og avløpsplan
6. Vann og avløpsplan
7. Vann og avløpsplan
8. Vann og avløpsplan
9. Vann og avløpsplan
10. Vann og avløpsplan
11. Vann og avløpsplan
12. Vann og avløpsplan
13. Brønnøy kommune har ca 150 bærbare Pcer som skal skiftes ut, og ca 60 av disse planlegges byttet i 2024
14. Renovering basseng Samfunnshuset
15. Utkjøp av resterende leasing biler
16. Hestvadet 2
17. Av utstyr utkjøp
18. Utkjøp leasing ipader
19. På grunn av EOL på Win10 er vi nødt til å erstatte mange bærbare og stasjonære PCer i 2025.
20. Multifunksjonsmaskin
21. Kantswitcher må skiftes ut.
22. Flytting av barnehagen, opprusting av uteområde ved flytting til Nordhus, ny inngjerding, flytt lekeapparater, m.m
23. Bytte ut 16 senger til hydrauliske senger på skjerma. Plan med 50 % i 2025 og 50 % 2026. Mottatt flere avvik på dagens senger. Vi har i dag elektrisk senger der pasienter blant annet sliter av ledninger, som igjen kan komme i fare for å få strøm. Dagens senger er dårlig fatning.
24. Sykehjemmet har behov for nye og flere takheiser enn det man har i dag. Flere av heisene er ødelagte, og det foreligger stort behov for nye med bakgrunn i pasientenes helsetilstand. Flere av pasientene er avhengige av takheiser for å kunne forflytte seg mellom seng/stol/toalett.
25. Utrykningsplikt for lege i vakt. Dagens bil er gammel, og har hatt flere driftsstans ved utrykning.
26. Garasje/Carport. Må utredes nærmere angående omfang og pris. Finnes kostnadsberegning fra tidligere år. Må også ses opp mot Hestvadet 2 og fase 2.
27. Behov for 6 nye medisinvogner på sykehjemmet. Avvik knyttet til 20 år dårlige vogner. I dagens medisinvogner er nøkkelsystemet delvis defekt, og tilfredstiller ikke kravene. Flere nøkler passer i flere vogner, som fører til mindre oversikt og større risiko for avvik.
28. Utstyr treningssal.
29. Kantklipper og fliskutter
30. Asfaltering av gjenstående i havnegata.
31. Oppgradering sylternveien.
32. Ligger i vedtatt ROS for brannvesenet, vedtatt av kommunestyret desember 2023. Kostnadsramme på NOK 5,3 mil. Vår eksisterende tankbil er gammel, og har store vedlikeholdskostnader, samt oppdaget rust i hovedramme. Pris på tankbiler levert 2023 var NOK 4,8 mil.
33. Brønnøy fryktelig mange dårlige veier etter mange år med dårlig vedlikehold pga. lite midler. Man trenger å synliggjøre behov og kostnader.
34. Autovern Engadalen
35. Park trenger å forny sin maskinpark for å holde seg operativ og for å holde driftskostnader nede.
36. Adgangskontroll Brønnøy sykehjem
37. Enøk kommunale boliger.
38. Enøk kommunale boliger. Har fått tilskudd 2.152.600 fra Husbanken. Dette skal utgjøre maks. 50% av prosjektkostnad. Frist for utførelse 1. aug. 2025
39. Fjerning/sanering oljetanker
40. Heis Nordhus skole
41. Kulturhistoriske bygg, Prosjektet var vedtatt i 2022

Øvrige kulepunkt har ikke mer beskrivende tiltak.

Oppsummert vil dette bety:

|  |  |  |  |  |
| --- | --- | --- | --- | --- |
| År | 2025 | 2026 | 2027 | 2028 |
| Lånebehov | 96 116 000 | 77 790 000 | 59 500 000 | 3 950 000 |
| Hvorav vann/avløp | 25 700 000 | 25 700 000 | 14 700 000 | 0 |

Det betales ned ca 32 millioner i årlige avdrag. Lånenivået medfører at vi låner mer enn vi betaler ned, og vil da øke vår lånegjeld i planperioden. Brorparten av økningen er knyttet til Hestvadet 2.

**Økonomiplanens forankring i kommuneplanen**

**Kommuneplanens samfunnsdel**

Det ble i høsten 2023 startet opp arbeidet med en ny kommuneplanens samfunnsdel for perioden 2025- 2036. Den skal avløse gjeldende samfunnsdel vedtatt i 2013.

Planprogram for ny samfunnsdel ble vedtatt juni 2024. Kunnskapsgrunnlaget og Folkehelseoversikten ble utarbeidet i forkant av planarbeidet.

Kommunen har tilstrebet å utvikle en samfunnsdel som gir mer eierskap og forutsigbarhet for kommunen og andre. For å styrke politikernes eierforhold til samfunnsdelen, har det vært gjennomført flere politiske verksteder underveis i planprosessen.

Administrasjonen har i samarbeid med politikerne utarbeidet et planforslag og utkastet legges nå fram for Plan- og næringsutvalget med formål om å legge planen ut på høring november 2024. Intensjonen er å ha en ny samfunnsdel på plass i løpet av våren 2025.

Samfunnsdelen må fylle to viktige funksjoner

Økonomiplan, **som viser hvordan samfunnsdelen følges opp**, kan ikke utvikles uten at samfunnsdelen fyller to viktige funksjoner;

For det første må den være **forankret i det sittende kommunestyret** for å være et **reelt politisk styringsverktøy**. Det innebærer at den må vedtas så tidlig som mulig i valgperioden, eller kommunestyret må vedta i planstrategien at det ikke er behov for hel eller delvis revidering.

For det andre, **må den ha tydelige satsingsområder og hovedmål som gir retning**, og ikke være «altomfattende». Uten relevant tydelighet koblet til kommunens utfordringer og kommunestyrets politikk mister samfunnsdelen sin politiske og styrende funksjon. En «svak» samfunnsdel gir i seg selv dårlige forutsetninger for kobling mellom samfunnsdel og økonomiplan.

Kommuneplanens samfunnsdel skal gi retning i et lengre perspektiv, men det er nødvendig at politikerne prioriterer *satsinger* for hver valgperiode.

**Det forutsetter at:**

* Samfunnsdelen må være en del av et rullerende plansystem- fire- års perspektivet
* Satsingsområdene må gjenspeiler sittende kommunestyres politikk
* Samfunnsdelen skal være et verktøy for Kommunedirektøren og Kommunestyret
* God kobling til handlings- og økonomiplanen (HØP)
* Samfunnsdelen skal være overordet alle andre planer

**Det krever:**

* Planfaglig tilrettelegginger
* Effektive planprosesser
* Poltikken kommer tidlig inn
* Tilpasset medvirkning
* Et kunnskapsgrunnlag som settes under diskusjon

Et bilde som inneholder tekst, skjermbilde, Font, nummer

Automatisk generert beskrivelse

Målet er å få en forenkling av planprosesser og at det går en «rød tråd» fra kommuneplanens samfunnsdel til virksomhetsplanlegging og rapportering.

**Ansvar 244 – Økonomi og øvrige stab**

|  |  |
| --- | --- |
| **Tekst** | **Økonomi** |
| Regulert ramme 2024 | 20 534 627 |
| Lønnsoppgjør 2024 fordelt | 192 574 |
| Endring fordeling pensjon | 555 606 |
|  | **21 282 807** |
| **Endringer budsjett** |  |
| Valgår | 300 000 |
| Reiselivsprosjekt | 100 000 |
| **Ny ramme før innsparing** | **21 682 807** |
|  |  |
| Innsparinger | -290 000 |
|  |  |
| **Ny ramme 2025** | **21 392 807** |

**1.Kommentarer til budsjettet:**

Ansvaret består av økonomi (5,2 årsverk), lønn (1,2 årsverk) og politisk sekretariat (1,6 årsverk).

Avdelingen er fortsatt sårbar og noen av oppgavene er svært avhengig av enkeltpersoner som har ansvar for sitt fagfelt. Sårbarheten øker, men i en tøff økonomisk situasjon er dette noe som er prioritert ned i kamp med mange gode tjenestetilbud.

**1.1**         **Utfordringer**

Stadig økende krav til økt dokumentasjon som følge av endringer i lover, regler og forskrifter samt formelle krav ifm økonomistyring krever enda mer av “teamet”. I tillegg øker arbeidsmengden med månedlig oppfølging av områdende med månedlig regnskap, digitalisering av tjenester og generell oppfølging av driften. Det er også et stort behov for opplæring innen økonomi i hele organisasjonen.  
Økonomiavdelingen har også ansvar for regnskap og lønn for Trollfjell Geopark, Trollfjell friluftsråd og Brønnøy kirkelige fellesråd. Det ses på muligheter for annen organisering av oppgavene til Trollfjell Geopark og Trollfjell Friluftsråd.

**1.2**         **Muligheter**

Månedlig oppfølging av avdelingene, opplæring av ansatte i organisasjonen og streng budsjettdisiplin mener vi vil styrke organisasjonen som helhet. Vi ser for oss at strukturen rundt dette vil forbedres i løpet av 2025. I løpet av 2025 vil vi trolig begynne å høste gevinst av digitaliseringsarbeidet som er påbegynt, men vi må fortsette å se på muligheter for forenklinger, slik at det blir frigjort tid til å utføre alle oppgavene.

**1.3**         **Hva er lovpålagt**

Det er lovpålagt å ha en økonomiansvarlig. For øvrig står kommunen fritt til organisering av funksjonen.

**1.4**         **Hva er ikke lovpålagt**

Rollene i avdelingen er ikke lovpålagte, men nødvendige for å administrere en virksomhet av en slik størrelse.

**Ansvar 245 – Personal og øvrige stab**

**Kommentarer til budsjettet for personal/stab:**

**1.1**       **Utfordringer**

Personal arbeider på tvers av alle områder i kommunen og har et bredt nedslagsfelt for sitt fagområde. Vi samarbeider tett opp mot arkivet i personalsaksbehandlingen. Det er fortsatt mange rutiner og avtaler som er utdatert og må revideres. Personal er en relativt liten avdeling (3,5 årsverk) og har ansvar for all personalsaksbehandling, som stadig øker. Forefallende og daglig nødvendig arbeid gir oss lite handlingsrom til å arbeide med utvikling av de overordnende føringene som har vært nedprioritert over tid. Vi jobber aktivt opp mot våre ledere med personalansvar og bistår i forskjellige personalprosesser og planlegger fremover at dette i større grad skal settes i system.

Servicekontor (2 årsverk, ned til 1 årsverk) og arkivet (3 årsverk, ned til 2 årsverk) ledes av personalsjef.

Frikjøpte hovedtillitsvalgte/hovedverneombud (ca. 3 årsverk) og lærlinger (inntil 15 stk) lønnes også innenfor vårt område.

**1.2       Muligheter**

Brønnøy kommune har mye å hente på å få på plass strukturer for personalfeltet som går på tvers av organisasjonen.

Vi trenger å jobbe målrettet med godt arbeidsmiljø og sikre større grad av forutsigbarhet i arbeidshverdagen for våre ansatte, gjennom å bli bedre på å planlegge, organisere og gjennomføre arbeidet i enhetene våre på en effektiv og god måte. Dette kan delvis løses med systemisk utvikling fra personals side, men vi ser også er stort behov for lederopplæring og effektive verktøy lederne kan bruke i møte med sine personalgrupper i en hektisk hverdag. Rent praktisk trenger vi å få digitalisert personalprosessene i kommunen og har behov for et komplett HRM-system. Vi samarbeider med hovedverneombud og hovedtillitsvalgte rundt bedre strukturerer for partssamarbeidet i hele organisasjonen, et mer aktivt arbeidsmiljøutvalg, samt opplæring av ledere, tillitsvalgte og verneombud

Vi gjør en satsning på fagkompetanse: Vi har økt antall lærlingeplasser og har lagt til rette for fagbrev på jobb innen helse. Dette gjør vi fordi vi ser at vi må “foredle” vår egen arbeidskraft som et ledd i rekruttering for fremtiden i distriktet. Vi har grunn til å tro at ansatte med kompetanse i sitt fag trives bedre i arbeidet sitt, opplever større grad av påvirkning og står lengre/mer stabilt i jobb.

Mange av de økonomiske mulighetene som ligger i en mer helhetlig personalpolitikk vil gi seg utsalg i de enkelte sektorene, ikke innenfor vårt eget budsjett. Vi jobber med arbeidsmiljø og rutiner for oppfølging av ansatte med fravær, med mål om å bøte på vårt høye sykefravær. Her har vi enda mye mer å hente som vil gi effekt i form av kroner og øre, men mest at alt vil våre menneskelige ressurser bli bedre ivaretatt og at kvaliteten i tjenestene våre heves. Utnyttelse av restarbeidsevnen i kommunen vår har en samfunnsmessig verdi som vi arbeider med å øke bevisstheten rundt. Vi jobber for helsebringende arbeidsplasser i Brønnøy kommune. Innenfor både servicekontor og arkivet ser vi at den teknologiske utviklingen gir rom for nytenkning i måten oppdraget løses på og er nysgjerrig på hva det vil bety for oss i fremtiden.

**Ansvar 252 – Digitalisering og IKT**

Avdeling for Digitalisering og IKT ved Brønnøy kommune teller per i dag 11 ansatte. Dette inkluderer to lærlinger som organisatorisk og budsjettmessig tilhører personalavdelingen.

IT-avdelingen er en støtteavdeling, direkte underlagt kommunedirektøren, som primært skal bistå i oppgaveutførelsen i de ulike virksomhetsområdene. Dette innebærer at avdelingen har ansvar for implementering, vedlikehold og oppfølging av ulike fagapplikasjoner, støttetjenester, nettverksdrift og annet. Herunder har også avdelingen ansvar for å ivareta integritet og konfidensialitet av lagrede data.

Et viktig fokus for 2024 har vært overgang til ny driftspartner etter signering av avtale med Iteam AS, noe som vi tror vil gjenspeile seg i videre drift i 2025. Blant annet har vi forhåpninger til en mer effektiv drift ved at vi samtidig har inngått samarbeidsavtale med de fire kommunene rundt oss.

Besparelser som er gjort gjennom 2024 har gitt en betydelig effekt på resultatet, og prognosene peker mot en positiv utvikling når vi kommer til slutten av året. For 2025 ser det ut til at vi kan fortsette denne gode utviklingen, og budsjettet er ytterligere nedjustert som følge av både reduserte kostnader til driftsplattform samt innsparinger som det jobbes med fortløpende. Det er samtidig viktig å understreke at det fortsatt ligger en usikkerhet knyttet til etableringen av ny driftsplattform, som nevnt i tidligere budsjettkommentarer. Vi har måttet videreføre driften på daværende driftsplattform noe lenger enn håpet, som følge av at migreringen har tatt lengre tid enn vi forutså. Det har blant annet medført noe dobbel lisensiering på enkelte tjenester.

Det er verdt å nevne at det er gjort noen interne justeringer på budsjettet også for 2025. En rekke kostnader er flyttet fra sted 5203 til 5202, slik at 5202 har en vesentlig økning, samtidig som at 5203 har en reduksjon. Dette er gjort for å lettere skille poster som tilfaller kommunene alene fra de som av ulike årsaker skal fordeles på flere kommuner.

Lisenskostnader 5202-11981 har eksempelvis en økning fra 4,78’ MNOK til 7,40’ MNOK i 2025. Samtidig ser vi at 5203-11981 er redusert fra 3,48’ MNOK til 2,40’ MNOK. Prisjustering og nye behov forklarer noe av denne endringen, mens intern fordeling utgjør mesteparten.

Oppsummert viser budsjettene at vi legger opp til å redusere driftskostnader for 2025 med omtrent 2,5 MNOK mindre enn i 2024. Dette forutsetter at vi kommer i mål med de aktivitetene vi har planlagt for det i året som kommer.

Nedenfor beskrives de viktigste punktene som gjelder utfordringer og muligheter som avdelingen anser som relevante det kommende budsjettåret.

* 1. **Noen nøkkeltall**
* Digitalisering og IKT betjener per 01.11.2024 om lag 861 brukere.
* Det er totalt 270 aksesspunkter fordelt på kommunens lokasjoner.
* Det er totalt 25 multifunksjonsmaskiner (kopi/print) i kommunal drift
* I Brønnøy kommune har vi 1018 ipader.  
  Av disse er 774 tilknyttet brønnøyskolen (lærer og elev)
* Det er totalt 559 PCer blant kommunens ansatte
* I brønnøyskolen har vi 550 elev-pcer.
* Digitalisering og IKT har per 01.1.1 løst ca. 3400 registrerte saker i inneværende år.
* 1067 av disse er brukeroppretting eller -deaktivering.
  1. **Utfordringer**

**Nettverksutstyr**

Vi må påregne å skifte ut enkelte nettverkskomponenter på grunn av at utstyr nærmer seg slutten av levetiden, samt økning i behov på enkelte områder.

**Utskiftning av PC**

Brønnøy kommune har en stor maskinpark for bærbare PC´er. En stor del av disse maskinene har langt oversteget forventet levetid, og må påregnes utskiftet de kommende årene. I tillegg til dette har Microsoft varslet at Windows 10 kommer til en såkalt EOL (end of life) i oktober 2025. Dette medfører at vi ikke vil motta sikkerhetsoppdateringer på denne versjon etter oktober. Utfordringen her ligger i at mange av maskinene våre i dag ikke støtter Windows 11, som vil være neste versjon, og må derfor erstattes med nyere maskiner.   
Vi vil i den forbindelse også vurdere om enkelte arbeidsstasjoner kan ha stasjonære pcer, eller om arbeidsoppgavene er av en sånn art at de må være bærbare. En stasjonær pc er vesentlig billigere i innkjøp enn en bærbar.

**Brukerhåndtering**

Det har lenge vært en utfordring med håndtering av brukere i kommunens løsninger, som eksempelvis medfører unødvendige kostnader knyttet til lisenser. Dette skyldes primært at manuelle rutiner rundt oppstart og avvikling av arbeidsforhold vanskeliggjør det å holde god oversikt over dette. I 2025 skal vi fortsette å automatisere denne prosessen med den hensikt å holde oss på et minimumsnivå av aktive lisenser.

**2. Muligheter**

**Konsolidering av tjenester og lisenser**

Etter at migrering til ny driftsplattform er utført og vi har fått etablert en ny organisering rundt IT-samarbeid er det naturlig å se på virksomhetsarkitekturen for å identifisere eventuelle gevinstmuligheter. Dette er et arbeid vi må utføre sammen med virksomhetsområdene, både i egen kommune og kommunene som inngår i samarbeidet. Vi vurderer det slik at det er betydelig potensiale for innsparing ved å løse dagens oppgaver på en annen måte enn i dag, og gjerne også sammen med nabokommunene. Ved å utvide samarbeidet med våre naboer, ser vi at det er et betydelig potensial for kostnadsreduksjon.

**Bedre utnyttelse av ressurser vha samarbeid**

Det vil bli et naturlig fokus å vurdere hvordan vi best kan arbeide sammen på en måte som frigjør ressurser til andre oppgaver. Enkelte oppgaver kan utføres på tvers av kommunene, og det vil ikke være nødvendig å gjøre dette fem ganger på fem ulike måter. Her er det et potensiale for å spare inn betydelige beløp på å utnytte hverandres kompetanse. En viktig forutsetning her vil være et tett samarbeid mellom IT og de øvrige områdene internt, og ikke minst at vi får en god struktur på samarbeidskonstellasjonen på IT-siden.

**Bedre brukerhåndtering – passive brukere**

Som nevnt tidligere skal vi innføre bedre rutiner for å følge opp brukere som av ulike årsaker burde meldes ut av systemene våre. Med dette kan vi spare inn et betydelig beløp hver måned.

**Lisenskostnader**

Før budsjettåret 2025 skal vi gjennomgå alle Microsoft-lisenser knyttet til personlige brukere. Formålet med dette er å sikre at vi har riktig nivå av lisensiering sett opp mot behovet hos den enkelte ansatte. For et stort antall av våre ansatte er det trolig slik at lisenstypen kan nedjusteres, og her ligger det en besparelse på mellom 140 – 300 kroner per lisens. Ved å endre lisenstype fra E3 til F3 vil månedlig kostnad for én bruker gå fra 395,- til 90,-. Dette må naturligvis vurderes ut fra behov, slik at vi sikrer at de ansatte får utført sine arbeidsoppgaver. Totalt er det her anslått en mulig besparelse på ca 300.000 - 350.000,- årlig. Dette arbeidet har ikke kommet i gang enda, slik at tallene her er noe usikre, men det ligger helt klart et potensiale for utgiftsreduksjon her.

**Kopi / print**

I løpet av 2024 vil flesteparten av nåværende avtaler på leasing av multifunksjonsmaskiner ha utløpt. Dette vil gi oss en mulighet til å reforhandle disse og eventuelt vurdere innkjøp av egne maskiner. I den sammenheng vil det også være hensiktsmessig å se på hvordan vi kan redusere kostnader til papirutskrift.

**Ansvar 253 – Oppvekst**

Oppvekstbudsjett for 2025 er berammet til 296.548.081. Inneværende år er budsjettrammen 292 206 132. Etter lønnsoppgjør og justering av pensjon skulle vi ligge på vel 305,7 millioner. Derfra er det kuttet 19, 7 millioner hvorav 815 tusen kun er intern flytting i kommunen.. Samtidig er det tilført ressurser grunnet nye behov og forsinket effekt av vedtatte kutt. Slik at reelle kutt nå er på 9,2 millioner. Det meste er kjent fra skolestruktursaken og den såkalte kuttlista fra kommunestyret i mai. Kommentarene er konsentrert om status på planlagte kutt.

Når det gjelder skolestruktur er det ikke så stor virkning det første skoleåret. Det er redusert med 4 klasser første halvår 2025. Kommunestyret valgte å frede 10. klassetrinn fra sammenslåing og etablering av nye og større klasser, så potensialet i modellen ble ikke fullt utnyttet. Høsten 2025 ser vi en ytterligere nedgang tilsvarende 5,5 klasser. Forventet økning i skysskostnader er beregnet til vel 900 tusen, hvorav rundt 150 tusen er ekstra for 2.-4. kl i sørbyen mellom 2 og 4 km avstand fra skolen.

Helårsverdien av endringer på klassereduksjonen er denne høsten tilsvarende ca 4,7 millioner. Høsten 2025 vil nytt kostnadskutt grunnet klassetallreduksjon gi helårsverdi med samme størrelse. Total helårsvirkning for 2025 blir da 6,8 millioner. I 2027 og 2028 ventes henholdsvis 3 og 1 klasse mindre. Deretter vil det bli mer stabilt noen år. Det må understrekes at tilflytting og flere med omfattende tilretteleggingsbehov ikke gir mulighet for tilsvarende kutt på den totale rammen, i hvert fall ikke de første to år. Med litt mer erfaring i ny struktur er det lettere å se muligheter for mer effektiv ressursutnyttelse.

I struktursaken ble differansen til 0-modellen beregnet til 15,2 millioner i 4-årsplanen, den gang økonomiplan 2024-2027. Ved justering av prognosen etter 2024 tall styrer vi mot 19,5 millioner i differanse for perioden 2025-2028, men det er mange usikkerhetsfaktorer som kan gi endringer. Vi forventer en reduksjon på ledersiden (70 %) som ikke er med i oppdaterte tall så vi har noe sikring i rett retning. (se diagrammer under)

En jobber opp mot fylket som veieier for å få til sikringstiltak i form av opphøyde gangfelt og forsterket belysning på de mest trafikkerte overgangene mellom sentrum og Salhus som tilpassing til økt trafikk av gående og syklende etter ny skolestruktur. Vi søker også eksterne midler for å kunne ruste opp gang og sykkelstier i nordbyen.

Et av de valgte kutt som erstattet manglende innsparing i skolestrukturmodellen var Newtonrommet og bemanning knyttet til det. Her kan rommet nå kun brukes som en del av rammetimene, ikke som styrking slik det har vært med både klasselærer og Newtonlærer med. Det er mer krevende å planlegge og fordele ressursene med nåværende ordning og fortsatt utnytte rommet, utstyret og kompetansen.

IT-avdelingen har tatt over mer av ansvaret for IKT-støtten til skolene. En har samtidig flyttet et årsverk til IT-avdelingen fra skole, for å styrke og samle fagmiljøet og redusere sårbarhet.

For barnehagene er det spesialpedagogiske tiltak som bidrar til størst usikkerhet og som hindrer de planlagte innsparinger. En kan per oktober 2024 ikke beregne kutt på 1,15 millioner som forventet. Det er nye meldte behov, og autismespekterdiagnoser forekommer oftere enn før, og medfører ressurskrevende tiltak. Regjeringens vedtak om redusert makspris til 1500 kroner per mnd, medfører inntektstap for de kommunale og private barnehagene på vel 6 millioner. Kompensasjonen fra staten er kun 5,8 millioner, så en taper 200 tusen på det.

Vi planlegger flytting av Toftsundet barnehage fra forsamlingshuset Solvangen til Nordhus skole. Det er beregnet at utgifter i den anledning ikke overstiger besparelsen på husleie.

Voksenopplæringen er redusert med 3 stillinger inneværende år, og vi ser på mulig ytterligere reduksjon i 2025. Flyktningtjenesten er også nedbemannet med 2 årsverk, men da er det med forutsetning at den såkalte miljøvaktmesterstillingen i eiendomsavdelingen bidrar gjennom tett samarbeid. Kapasitet tilsier da at BK forslår å bosette 40 personer i 2025. Det vil komme egen sak når anbefaling fra IMDI kommer. I sum er Voksenopplæringen og flyktningtjenesten redusert med 4 millioner.


Når det gjelder folkebiblioteket er det ikke mulig å ta inn så mye som anslått, da nedleggelse av avdelingen i Velfjord er forsinket. Det kuttes 570 tusen i 2025, men i 2026 er besparelsen bare 320 tusen. En må vurdere mulige former for samarbeid mellom skolen og frivillige om muligheter for tilgang til biblioteket for vanlige innbyggere i en del av skoletiden. Åpningstiden i Brønnøysund er også kraftig redusert.

I barne- og familietjenesten er det flere funksjoner som er berørt av nedskjæringer og som betyr innsnevring av kapasiteten i tjenestene. Fra barnevernstjenesten er to årsverk tatt ned, en fra PMTO-tilbudet og en knyttet til omlegging av tiltaksteam.

Ny krisesenter-avtale utenfor kommunen, men med lokalt tilbud på dagtid, har gitt totalt en besparelse på 400 tusen i budsjettet. I kuttlista var beløpet 700 tusen da med utgangspunkt i budsjett 2024 på 1,7 millioner mot beregnet kostnad ved å beholde lokalt på 2 millioner. Istedenfor å øke budsjettet med 300 tusen er det altså tatt ned med 400 tusen. En har gjort ny avtale med ekstern kommunepsykolog med besparelse på 200 tusen. På helsestasjonen holder en på med omfattende utviklingsarbeid, med utprøving av nye måter å organisere arbeidet på. Det er ennå tidlig å konkludere om hvordan det kan se ut videre, men en planlegger likevel med en viss risiko at en klarer å redusere på stillinger samt reforhandle jordmoravtalen med Helgelandssykehuset, til sammen med en verdi av 340 tusen samlet for 2025. Forebyggende team er per nå redusert med 90 % stilling som tilsvarer 650 av de anslåtte 700 tusen. I budsjett for 2025 er det kun en stilling igjen fra 1.8.

For å kunne opprettholde dagens bemanning har en funnet løsninger for PPTs ramme med reduksjoner på forbrukspostene som tilsvarer forventet kutt.

Grafiske presentasjoner av status på skolestruktur.



Et bilde som inneholder skjermbilde, tekst, Plottdiagram, line

Automatisk generert beskrivelse

**Ansvar 254 – Helse og velferd**

**Budsjettkommentar for Helse- og velferd 2025**

**1. Kommentarer til budsjett:** I 2024 har vi gjennomført en viktig oppgave med å få tilsatt alle lederne på begge nivåer innen helse. Dette er en forutsetning for at vi sammen skal kunne møte morgendagens utfordringer innen helse. Lederne har jobbet meget godt med budsjett 2025. Det har vært en stor jobb å splitte funksjonene fra område 254 til 258 (hjemmesykepleien) og 257 (miljøtjenesten), samt sikre 253 (sykehjem) fordelt på riktig sted. Det forutsettes riktig postering for å få riktige KOSTRATALL. Dagens KOSTRA-tall er ikke helt i takt med driften og kan derfor ikke sammenlignes som ønsket. Det vil i 2025 fortsatt være behov for opplæring til avdelingsledere, samtidig med at enhetsledere kan jobbe mer strategisk der *struktur og organisering* blir viktige oppgaver fremover. Samtidig er enhetslederen en viktig støttespiller og diskusjonspart for avdelingslederne som står nært tjenesteyting hver dag. Kompetanseheving og støtte til avdelingslederne vil være en forutsetning for å stå i utfordringene innen endringsarbeid for å forvalte ressurser på riktig sted til riktig tid. Her vil HMS-team også være en støttespiller der plasstillitsvalgt og verneombud jobber tett med avdelingsleder.

**2. Drift og årsverk:** Helse- og velferd har 287,47 årsverk. Driften i 2025 vil fortsette å fokusere på effektiv ressursbruk og kvalitet i tjenestene. Vi er en tjeneste i vekst, der endring og utvikling blir hverdagen. Helse har høyt sykefravær og mye bruk av overtid, samt bruk av vikarbyrå som er en kostbart og ikke ønsket tiltak. Vår største utfordring er rekruttering, og vil også være den største utfordringen i 2025. Demografisk blir det færre unge og flere eldre, det Nasjonale forventningsgapet mellom forventninger til tjenesten og knappe ressurser krever nye måter å jobbe på.

**3. Velferdsteknologi:** Velferdsteknologi tilføyer nye og viktige redskaper innen helse. Drift av ny teknologi krever nytenkning som sikrer riktig gevinst av etablerte tiltak. Brønnøy kommune hadde oppstart av medisindispensere for pasienter i miljø, rop og hjemmetjenester siden mai 2024. Det er 11 dispenserne i bruk i dag. Det er viktig å kunne tilby elektronisk medisindispenser som førstevalget til nye pasienter som søker hjelp til administrering av legemidler, dette er nytt også for innbyggerne. Vi har også etablert digital hjemmeoppfølging som har bidratt til at pasienter kunne utskrives fra sykehus til hjem tidligere. DNV Imatis tilbyr løsninger som kombinerer logistikk med forvaltning av ressurser og pasienter, mobil kommunikasjon med chat og tale, håndtering av innsjekk og kø, og tildeling og behandling av oppgaver for alle støttetjenester. Løsningene deres gir en helhetlig oversikt over aktiviteter, pasienter, beboere og ansatte. Implementeringen er godt i gang innen hjemmetjenesten og vi jobber med å få den implementert i hele tjenesten. Tilpasning til nye teknologiske løsninger vil være en økende utgift for 2025 og årene fremover.

Digital Helgeland har invitert alle kommuner på Helgeland til deltakelse i innsiktsarbeid i samarbeid med KnoeIT for å visualisere og beskrive alle løsninger og teknologier innenfor helse områder, med mål å jobbe frem felles strategier for eHelse og digitale helsetjenester på Helgeland. Dette er oppgaver som er planlagt i 2025. Vi har også planer om å sende søknad til Helseteknologiordningen om midler til å kunne gjennomføre en felles anskaffelse av ny EPJ-løsning for helse og omsorgstjenesten på Helgeland. Digital hjemmeoppfølging og vurdering av felles oppfølgingstjeneste og responssenter er noe av oppgaver som blir sentrale i 2025.

**4. Utfordringer:**

* Høyt sykefravær og mye bruk av overtid.
* Bruk av vikarbyrå er en dyr og ikke ønsket tiltak.
* Rekruttering av kvalifisert personell.
* Statlige midler tildelt tjenesten – oppgaver fra spesialisthelsetjenesten overføres kommuner uten midler.
* Demografiske endringer med færre unge og flere eldre.
* Forventningsgap mellom forventninger til tjenesten og tilgjengelige ressurser.

**5. TØRN-prosjektet:** TØRN er et prosjekt i hjemmetjenesten NORD, SØR og ØST som fokuserer på endringer i struktur, oppgavedeling, nye arbeidstider og bruk av buffervakter. Målet er å skape flere 100 % stillinger og bedre ressursutnyttelse. KS spiller en sentral rolle i TØRN-prosjektet, og vi mottar ressurser til en 20 % prosjektlederstilling. Denne prosjektstillingen forlenges seks måneder inn i 2025. Andre enheter arbeider med lignende oppgaver uten å være en del av TØRN.

**6. Struktur- og organisasjonsendringer:** For å redusere bruken av vikarbyråer, redusere antall ledige stillinger og minimere overtid, vurderer vi strukturendringer som essensielle tiltak der riktig kompetanse brukes på rett sted til rett tid. Videre vil vi utnytte digitalisering og teknologiens muligheter for å effektivisere tjenestene der det er mulig. En god dialog og samarbeid mellom ansatte, ledelse, tillitsvalgte, verneombud og politikere er fundamentet for å lykkes med disse strukturendringene. Målet er å skape en tydelig organisasjonsstruktur med klart definerte ansvarsområder.

* Oppgavedeling: En klar og tydelig oppgavedeling mellom ulike avdelinger
* Nye turnusordninger med mål å redusere behovet for vikarer og få dekke opp for vacanser.
* Kompetanseplan: Utvikling av en kompetanseplan som sikrer at riktig kompetanse brukes på rett plass til rett tid.
* Digitalisering og teknologi: Utnyttelse av digitalisering og teknologiens muligheter for å effektivisere tjenestene.
* Samarbeid og dialog: God dialog og samarbeid mellom ansatte, ledelse, tillitsvalgte, verneombud og politikere for å løse utfordringene.
* Strukturendringer: Skape en tydelig organisasjonsstruktur og definere klare ansvarsområder.
* Bruk av buffervakter – og gi mulighet til flere 100 % stillinger og bedre ressursutnyttelse.

**7. Videreføring av oppgaver til 2025:**

* Økonomiske utfordringer: Behov for reduksjon av utgifter til ferdigbehandlede pasienter, overtid og vikarbyrå. Etablering av leilighet ved Helsehuset med to rom har redusert utgifter for ferdigmeldte pasienter i 2024.
* Rekruttering: Største utfordring er rekruttering av fagfolk med høyere utdanning og fagarbeidere.
* Demografiske endringer: Barnetallet går ned, og de eldste aldersgruppene øker, noe som krever omstilling og nytenkning.
* Overforbruk: Stort underskudd på grunn av bruk av vikarbyrå, overtidsbruk og dobbeltvakter.
* Ferdigbehandlede pasienter: Store kostnader knyttet til ferdigbehandlede pasienter på sykehus.
* Behov for flere dagplasser: Behov for flere dagplasser til brukergruppen med demens og utvikling av tilbudet til målgruppen. Det jobbes nå med sak til kommunestyret vedr ulike alternativer for å møte etterspørselen.
* Rus/psykiatri: Behov for boliger til personer med lav boevne, ROS analyse er under arbeid.
* Sykefravær: Investere mer i sykefraværsoppfølging for å redusere sykefraværet.
* Samarbeid med frivillighetssentralen: Øke samarbeid for å redusere ensomhet og øke trivsel blant eldre.
* Innbyggerforståelse: Jobbe med innbyggerne for å sikre god forståelse for hvilke tilbud kommunen kan levere.
* Det vil være behov å styrke samarbeid internt i kommunen: Det er viktig å jobbe mot å bruke den kompetansen vi har tilgjengelig til enhver tid på en best mulig måte. Det vil være et av de viktigste oppgavene til kommunen for å drifte bærekraftig. Økt samarbeid på tvers av enhetene er en prioritert oppgave fremover.
* Interkommunalt samarbeid: For å møte våre utfordringer, er samarbeid mellom kommuner ofte nødvendig. Dette kan inkludere deling av ressurser og kompetanse, men det kan også være utfordrende å koordinere og administrere slike samarbeid i en hektisk hverdag.
* Evaluere Helse og omsorgsplan vinter/vår 2025.
* «Nivåavklaring» for tildeling innen ulike områdende når Hestvad II er i gang.

**8. Kommentarer fra sted:**

**Tjenestekontoret:** Tjenestekontoret står overfor flere store utfordringer i dag der de mest fremtredende er:

* Økonomiske begrensninger: Stramme budsjetter, noe som gjør det vanskelig å opprettholde og forbedre tjenestene. Dette kan føre til kutt i viktige tjenester og redusert kvalitet på tilbudene.
* Mangel på personell og kompetanse: Det gjør det utfordrende å opprettholde et høyt nivå av tjenester og kan føre til overbelastning av eksisterende ansatte og mangel på fleksibilitet ved tildeling av nye pasienter
* Digitalisering og teknologi: Selv om digitalisering kan forbedre effektiviteten, er ressurser og kompetanse til å implementere og vedlikeholde nye teknologiske løsninger nye arbeidsformer. Dette inkluderer utfordringer knyttet til personvern og sikkerhet. Tjenestekontoret skal tenke velferdsteknologi og annen teknologi – før annen tiltak.
* Demografiske endringer: En aldrende befolkning og færre i yrkesaktiv alder skaper økt press på helse- og omsorgstjenestene. Dette krever tilpasning av tjenestene for å møte de økende behovene på en annen måte. Her må tjenestekontoret være i førersetet.

**NAV:** NAV øker budsjett på sosialhjelp for flyktninger for 2025 pga:

* Vi vet ikke hvilke flyktninger som kommer, er det voksne/barn/unge/gamle? Kan de nyttiggjøre seg intro? Hvor langt introløp må de ha?
* Vanskelig å si noe om arbeidsmarkedet for denne gruppen, sett mot behov og kompetanse til de fordrevne.
* Høye boligpriser.
* Vi har en stilling vakant. Mindre ansatte = lengre vedtak, ikke like god oppfølging, ikke tid til å få inn refusjoner fra trygdeforvaltningen.
* Vi må ta høyde for at normer for sosialhjelp vil øke med tanke på inflasjon i Norge for tiden.
* Budsjett for sosialhjelp er konsumprisindeks med 3,5 % - det kan være at det blir for lav % andel. Denne post skal følges tett opp i 2025.

**Hjemmetjenesten:** Hjemmetjenesten sone NORD har økning på ca 50 nye pasienter det siste året, og tjenesten har ut fra det økt årsverk 2025. TØRN prosjekt er aktiv i hjemmetjenestens alle tre områder.

Det vil i 2025 utredes mulighet til bedre samarbeid og annen struktur innen natt-tjenesten i Brønnøy. Sett under ett i hele kommunen, vil det føre til at vi ikke må bemanne opp på sikt, samt at ved ressurskrevende brukere har man flere ansatte på jobb å spille på.

Dagsentret for mennesker med dement har økende etterspørsel. Det utarbeides i disse dager et utkast til kommunestyret der ulike nivå for dagsenter beskrives. Et styrket tilbud på dagsenter, kan redusere trykket både i hjemmetjenesten og på sykehjemmet.

**Fellesfunksjoner:** Legetjenesten har økt forbruk med bakgrunn i rekruttering gjennom vikarbyrå. Det jobbes intensivt med å ta ned behovet og i stedet rekruttere faste leger. Dette blir et prioritert område i 2025, samt gjennomgang av takster. Avklar samarbeidsavtale med HSYK i hht LAB – da LAB ivaretar oppgaver for HSYK i dag uten refusjon. Fysioterapeuter har en del gruppetreninger, noe som er effektivt og i takt med det å investere nederst i omsorgstrappen.

**Sykehjem:** NAV arbeidslivssenter bidrar inn i Sykehjemmet for å utvikle og styrke arbeidsmiljøet. Dette er tiltak som både koster i form av både tid og penger, men en nødvendighet for utvikling av arbeidsmiljøet. Tiltaket har vært pauset i påvente av tilsetting av avdelingsleder. November måned 2024 aktivertes tiltaket på nytt og vil vare i 2025.

Det er ikke ønskelig å drifte med bruk av vikarbyrå – målet er at funksjoner og oppgaver fordeles slik at vi kan redusere bruken av vikarbyrå. Det jobbes med å se på endring av turnuser og sykepleierteam på sykehjemmet, alternativ i fellesskap med hjemmetjenesten. Det vurderes også disponering av KAD ved intermediær, eventuelt oppstart av dobbeltrom – dette i hht politiske beslutninger. Vacanser på avdelingslederstillinger har vært årsak for forsinkelse i denne jobben, som nå skal intensiveres.

Vurdering av felles nattjeneste mellom sykehjem og nattjenesten anbefales utredes 2025.

**Miljøterapi og ROP:** Avlastningsbolig er en etterspurt tjeneste – det kan bli økning av tjenester som igjen vil krever økt ressurser for 2025, da tilbud og etterspørsel påvirker hverandre. Samarbeid med felles personell med oppvekst i enkeltsaker har vært en suksess, og bør utvikles. Miljøtjenesten hadde i 2024 en økning av målgruppe, dette er tilbud som kan være vanskelig å forutse. Antall vedtakstimer er økt – det er «slitene pårørende», flere brukere med «store» vedtak, brukere av tjenesten krever tettere oppfølging pga sykdom.

Pososm – teamet hadde høy etterspørsel i 2024. Vi ser organiseringen bør sees nærmere på ila 2025 for å unngå at oppgaver faller på enkeltpersoner, og kan skape en sårbarhet i tilbudet.

Psykiatriske pasienter som tidligere fikk tilbud i spesialisthelsetjenesten, er nå pasienter som er hjemmeboende og har behov for miljøterapi fra Oppfølgingstjenesten i ROP. Vi ser en vridning av pasienter som tidligere fikk tilbud i spesialisthelsetjenesten nå overføres til kommune. Det vil i 2025 bli endringer for deler av tjenestene innen ROP. Tilbudet går fra vedtaksrettet tiltak til lavterskeltilbud uten vedtak på deler av tjenestene. Lavterskeltilbud er tjenester som kan benyttes uten vedtak fra kommunen. Når kommunen velger å tilby lavterskeltilbud, er de ikke bundet av kravene i helse- og omsorgstjenesteloven eller dens tilhørende forskrifter. Kommunen bestemmer selv innholdet i tilbudet, krav til personellets kvalifikasjoner og eventuelt deltakeravgifter.

**Ansvar 256 – Samfunn**

Nytt tjenesteområde/etat opprettet, som i 2025 i hovedsak består av Byggdrifts-avdeling, Renholds-avdeling, Park/kirkegårdsdrift-avdeling, Vann- og avløps-avdeling, Vei-avdeling, Brann og redning med forebyggende avdeling, Plan- og utviklings-avdeling, Byggesak, Oppmåling, Boligkontor, Innkjøp, beredskaps-koordinator, kultur/næring.

Brann- og redningsvesenet drives som et felles interkommunalt brannvesen på Sør-Helgeland.

Et komplekst, samfunnskritisk og kompetansekrevende tjenesteområde. Den nye organiseringen vurderes som riktig ut ifra målsetninger om helhetlige tjenester og oppgaveløsning, men vil kreve 2025 for å sette seg i organisasjonen.

Noen større prosjekter og planarbeid, som bl.a. kommuneplanens samfunnsdel, arealplan og prosjekt «Hestvadet 2», krever en stor andel av ressurser som går på bekostning av andre viktige oppgaver.

Generelt for områdets budsjettramme tilsier dette en marginal drift med betydelig risiko ved bl.a. uforutsette hendelser og klimatiske forhold (kald eller varm vinter, store nedbørs mengder i form av snø eller regn osv., is/hålke osv.).

* Det er kuttet 800.000,- i lønnsbudsjett på plan og utvikling, noe som i realiteten innebærer at ledelsesressursen for Samfunn er kuttet med 33%. Dette gir utfordringer i en omstillingsfase.
* Lønnsbudsjett, og stillinger, for kultur og næring er halvert, og krever rask omstilling til faktisk tjenestenivå.
* Innkjøpsressurs kuttes for siste halvår 25, og det vil være nødvendig å finne løsninger på hvordan nødvendig intern innkjøpskompetanse skal sikres samt hvordan dette fagfeltet skal utøves enten i egen-regi eller i samarbeid med andre.
* Samfunn som helhet er gitt et «effektiviserings»-kutt på 260.878,- i tillegg til reduksjon på stillinger mv. Det er utfordrende pr. i dag å se hvor det kan kuttes uten at reduksjonen i tjenestenivået får merkbare konsekvenser. Gjennomførte kutt for 2024 og budsjett-25s kutt for området er allerede utfordrende å gjennomføre samtidig som tjenester skal opprettholdes.
* Kommunal beredskapsplikt innebærer i dag et vesentlig større og tyngre ansvar enn for bare et par år siden, basert på klimaendringer, ekstremvær og det nasjonale og internasjonale sikkerhetspolitiske bildet. Overordnede myndigheter har økt egenberedskapsperioden fra tre dager til en uke, og dette vil jo da også gjelde kommunen som tjenesteyter. Budsjett 2025 inneholder etter vår vurdering for lite tiltak til ressurser for nødvendig beredskapsarbeid og omfattende investeringstiltak som vil være absolutt nødvendige for å overholde den kommunale beredskapsplikten.
* Midler til bygdebokarbeidet er tilført, noe som også igjen gir mulighet for ekstern finansiering, slik at arbeidet kan fullføres.
* Budsjett for «Boligtilskudd for etablering og prosjektering» settes for 2025 til 697.000,- og dette blir alt for lavt ut i fra nasjonale og lokale målsetninger om at innbyggere skal bo lengst mulig i egen bolig fremfor å belaste kommunale botilbud. Budsjettet burde etter vår vurdering økes med 3 eller 4 gangen, i første omgang. Det forutsettes høyt opptak av Startlån.
* Generelt for alle driftsområdene under Samfunn er at avsetninger til løpende og forebyggende vedlikehold av vei, bygninger osv. er for lave og vil gi seg utslag i store investeringer på sikt. Det er allerede en avhengighet til investeringstiltak for å kunne holde tjenestene i gang, og kun de som vurderes som absolutt nødvendig/kritisk presenteres til økonomisjefens budsjettforslag.
* Eiendom har for 2025 kuttet ytterligere 1.000.000,- på faste forvaltningskostnader for eiendomsporteføljen, for å opprettholde et slikt lavt kostnadsnivå er det essensielt å holde det systematiske arbeidet med internkontroll, FDV og risikokartlegginger på høyt nivå, og ressurser må prioriteres/dedikeres til dette.
* Økte kostnader i forbindelse med økt strømpris er tilført, og også økte kostnader til vintervedlikehold vei. Dette minimerer risikoen i budsjettet på disse postene, men samtidig ser vi at den generelle prisstigningen for øvrige poster ikke tilføres. Dette innebærer dermed i realiteten årlig budsjettkutt i millionklassen for et område som Samfunn med store kostnader til materiell og tjenester.
* Det vurderes at investeringer i tankbil/utrykningskjøretøy brann som foreslås lagt til 2026 for finansiell belastning, burde kunne være et vedtak som i så fall innebærer mulighet til bestilling av kjøretøy i 2025, selv om betaling skal skje i 2026. Dette er spesialbygde kjøretøy med lang leveringstid, og det er også god grunn til å forvente vesentlig prisøkning på slike spesial-produkter.
* Stort press på boliger/botilbud som forventes videre i 2025. Vanskeliggjør oppgaven med å tilby egnet bolig.
* Det vil i 2025 være behov for å opprette botilbud på egnet lokalisering for ekstra krevende brukere/beboere.
* Forretningsområde vann, avløp og slam;

Fra 2024 til 2025 foreslås en samlet gebyr-økning på rundt 5,0 %, hvor vann øker mest i prosent med 18,8 %. Slamtømming reduseres med 16,2 %.

I perioden 2023 til 2028 øker samlet gebyr med kr 3 857, fra kr 8 828 i 2023 til kr 12 685 i 2028. Dette tilsvarer en gjennomsnittlig årlig gebyr-økning på 7,5 %.

Gebyreksemplene for vann og avløp er basert på et årlig vannforbruk på 150 kubikkmeter.

Gebyrsatsene presenteres ekskl. mva. i påvente av behandlingen av statsbudsjettet og foreslått endring for mva. på vann og avløp

**Dette er ledergruppen i Brønnøy kommune:**

Frank Nilsen (kommunedirektør, Arnt Ståle Sæthre (Leder samfunn og ass.kommunedirektør), Terje Heggheim (Oppvekstsjef), Janne Lynghaug (Leder helse og velferd), Ingvil Eliassen (Personalsjef ), Morten Jenssen (Leder digitalisering og IKT), Wenche Næsvold (Økonomisjef).